Аллома хотираси - Уч илдиз\nЮртимиз узра Наврўз нафаси кезиб юрган бир пайтда, яъни, 22 март куни буюк аждодимиз Мирзо Улуғбек таваллуд топган!\nУлуғ бобокалонимиз номи билан аталувчи Ўзбекистон Миллий университети Физика факультети талабалари истиқомат қилишадиган 4-талабалар турар-жойида ўтказилган давра суҳбатида «Астрономия ва осмон физикаси» кафедраси профессор-ўқитувчилари дунёга довруғи достон аллома Мирзо Улуғбек ҳаёти ва илмий фаолияти ҳақида сўз юритдилар.\nМанбаларда қайд этилишича, Улуғбек Муҳаммад Тарағай 1394 йилнинг 22 мартида, Амир Темурнинг Эрон ва Яқин Шарққа қилган «беш йиллик» уруши вақтида ҳозирги Озарбайжон ҳудудида жойлашган Султония шаҳрида дунёга келган. Улуғбек ўзбек халқи тарихида буюк астроном ва математик, давлат арбоби сифатида из қолдирган.\nМирзо Улуғбек 1411 йилда Маворауннаҳр ва Туркистонга ҳоким бўлиб қолади. У давлат арбоби сифатида Самарқанд, Ғиждувон ва Бухоро шаҳарларида кўплаб мадрасалар ва масжидлар қурдиради ҳамда илм-фан ривожига катта эътибор қаратади. 1417-1428 йиллар давомида унинг бош-қошлигида, Самарқанд шаҳрида расадхона барпо этилади. 1428-1438 йиллар давомида у расадхонадаги изланишлари маҳсули сифатида «Зижи жадиди Курагоний» асарини ёзади. Бу асар сайёралар, Қуёш ва Ой ҳаракатини талқин қилиш, юлдузлар каталоги ва унда қўлланилган математик усуллари бўйича ўрта асрлардаги астрономик асарларнинг энг мукаммали бўлганлиги учун авваламбор у мусулмон мамлакатларидаги олимларнинг диққатини жалб қилган.\nШоҳрух вафоти (1447, 12 март)дан кейин Улуғбекнинг катта ўғли Абдуллатиф ворис сифатида темурийлар тахти ҳукмдори бўлиб қолади. Лекин, Шоҳрух Мирзонинг рафиқаси, малика Гавҳаршод бегим марҳумнинг учинчи ўғли бўлмиш Бойсунғур мирзонинг ўғли ва суюкли набираси Алоуддавла Мирзони ўтқазади. Ҳирот тахтига Алоуддавла ўтиргани Улуғбекка нисбатан исён сифатида қаралади ва Мирзо Улуғбек 1448 йил баҳорида ўғли Абдуллатиф билан биргаликда 90 минглик қўшин билан Хуросонга келиб, Ҳирот яқинида бўлган жангда Алоуддавлани тор-мор қилади. Ғалаба Абдуллатифнинг шахсий шижоати ва лашкарбошилик истеъдоди туфайли эришилган бўлса ҳам, Улуғбек фатҳномани кичик ўғли Абдулазиз номидан эълон қилади. Ундан ташқари, бобоси Шоҳрух томонидан Абдуллатифга васият қилинган Ҳиротдаги Ихтиёриддин қалъаси ва унинг ичидаги бойликларини ҳам Улуғбек Абдулазизга беради. Шундан сўнг Улуғбек билан Абдуллатиф ўртасидаги муносабат очиқ душманлик тусини олади. Улуғбек Самарқандда Абдулазизни қолдириб, лашкар билан катта ўғлига қарши жангга юради. Абдуллатиф ҳам ўз лашкари билан Амударё ёқасига келиб туради. Иккала лашкар ҳам дарёнинг 2 соҳилида узоқ муддат туриб, сувни кечиб ўтишга ботинмайди. Бу орада Улуғбек, «Абдулазиз Мирзо лашкардаги амирларнинг оилаларини таъқиб этаётир» деган хабарни эшитиб, Самарқандга қайтиб келишга мажбур бўлади ва шаҳар аҳолисининг Абдулазизга қарши исён кўтаргани гувоҳи бўлади. Тезда шаҳарни тартибга келтириб, яна катта ўғли Абдуллатифга қарши жангга йўлланади, лекин Самарқанд яқинида ундан мағлубиятга учрайди. Орадан кўп ўтмай, Улуғбек Абдуллатиф буйруғи билан қатл этилади. Унинг жасади Гўри Амир мақбарасига дафн этилган.\nУлуғбек Самарқандда 2та мадраса: бири — Регистон ансамбли таркибида ва иккинчиси Гўри Амир ансамбли таркибида барпо қилган. Бошқа йирик олимлар қаторида Улуғбекнинг ўзи ҳам бу мадрасаларнинг ҳар бирида ҳафтада бир маротаба маъруза ўқиган.\n1725 йили инглиз астрономи Д. Флеметид (1646-1719) Улуғбекнинг юлдузлар жадвалини Птолемей, Тихо Браге, Вилгелм ИВ, Ян Гевелий ва ўзининг жадваллари билан бирга нашр этган. 1908-09 йиллар В.Л. Вяткин Улуғбек расадхонасининг харобаларини ва унинг асосий асбоби — квадрантини кавлаб топгандан сўнг, Самарқанд олимларининг фаолиятига янгидан қизиқиш бошланади. Натижада 1918 йил В. В. Бартолднинг “Улуғбек ва унинг даври” асари нашр этилган.\nЯна бир диққатга сазовор нарса, Мирзо Улуғбек Али Қушчини «фарзанди аржуманд» дейишидир. Аслида Али Қушчи унинг фарзанди эмас, шогирди бўлиб, илм соҳасида устозига Абдуллатиф ва Абдулазизлардан, яъни ўз фарзандларидан ҳам содиқ ва вафодор эди. Шунинг учун ҳам Улуғбек унга ўз ўғлидек қарар эди ва унинг ёрдами билан «Зиж»ни фарзанди аржуманд Али ибн Муҳаммад Қушчи… иттифоқлигида» поёнига етказди.\n– Мирзо Улуғбекнинг астрономия фанига қўшган ҳиссаси жуда катта,– дейди фан номзоди Талъат Ахунов.– Улуғбек «Зиж»и ўрта асрлардаги энг мукаммал астрономик асар бўлиб, тезда замондошларининг диққатини ўзига жалб этди. Энг аввал бу асар Самарқандда Улуғбек атрофида тўпланган олимлар ижодига таъсир кўрсатди. «Зиж»ни ўрганиш шуни кўрсатадики, у асосан амалий қўлланишга мўлжалланган бўлиб, назарий масалаларни баён этишни Улуғбек олдига мақсад қилиб қўймаган. 1449 йили Улуғбекнинг фожиали ҳалокатидан сўнг Самарқанд олимлари аста-секин Яқин ва Ўрта Шарқ мамлакатлари бўйлаб тарқалиб кетадилар. Улар ўзлари борган ерларга Самарқанд олимларининг ютуқларини ва «Зиж»нинг нусхаларини ҳам етказадилар. Хусусан, Али Қушчи 1473 йили Истамбулга бориб, у ерда расадхона қуради. Шу тариқа Улуғбек «Зиж»и Туркияда тарқалади ва Туркия орқали Оврўпо мамлакатларига ҳам етиб боради.\nМаънавий-маърифий тадбирда илмга чанқоқ ёш физиклар ҳам ўз таассуротларни баён этдилар.\nФизика факультети талабаси Рустам Абдуллажоновнинг қуйидаги шеърий сатрлари барчани ҳаяжонга солди:\nЖаҳон ичра сендан улуғроқ\nМенга йўқдир Ватаним.\nКетолмасман бир зумга йироқ\nОлолмайди ҳеч қандай ғаним.\nБир биридан гўзал зиёда\nОлам шоҳид биноларингга.\nТан бермаган борми дунёда,\nМафтун этар юлдузлар кўзни\nЁниб турган мисоли чўғдек.\nОлис осмон сиридан бизни,\nОгоҳ қилди Мирзо Улуғбек.\nЮртим сенга ошиқ бўлдим мен,\nГулларинг атридан сармастман, сармаст.\nНазаримда ҳатто оддий чиноринг\nҲеч ким менчалик дилдан севолмас.\nБағрингда ўсарман дуркун ниҳолдай\nВа фақат мен сенда кўрарман бахтим.\nИлиқ қучоғингдан айрилмай дейман\nСўнгги нафасгача куйламоқ аҳдим.\nАнъанага кўра Мирзо Улуғбекнинг таваллуд айёми муносабати билан «Гамма мукофот» танлови ташкиллаштирилди. 97 саволдан иборат кроссвордга энг кўп ва энг тўғри жавобларни тўлғазишда 77 та тўғри жавоби билан 3-курс астрономия йўналиши талабаси Руслан Газизулин ғолиб деб топилди.\nТанлов ғолиби эсдалик совғалари билан тақдирланди.\nФизикларимизнинг бир-биридан ажойиб давра суҳбатлари ҳамиша эътиборимизни қозониб келган. Бу борада факультет раҳбарияти ва талабаларга куч-қувват тилаб қоламан!\nDarhaqiqat Mirzo Ulug`bek osmonning sirli tomiga narvon qo`ygan buyuk bobokalonimizdir. U kishining qilgan ishlari nihoyatda ulkandir. Bu buyuk zot bilan qancha faxrlansak arziydi.\nO’zMU Fizika fakulteti talabasi Fazilat Rasulova yozgan maqolasi yaxshi chiqan. Bu maqolani o’qigan har bir o’quvchi o’zida g’urur hissin tugadi. Darhaqiqat, bobokalomizdan qolgan ilmiy me’ros astranomiya faninig juda katta hissa qo’shdi.\nMaqolaga ozroq shaxsiy fikrlar yetishmagan.Lekin keltirilgan malumotlar juda yaxshi\nNext story Географ мураббий ибрати\nPrevious story Тафаккур мушоҳадалари


БМТ бош котиби Антониу Гутерриш коронавирус вакцинасини ишлаб чиқиш учун глобал коалиция зарурлигини айтди. Бу ҳақда у ўзининг Twitter’ида маълум қилган.\n“Бизга COVID-19 га қарши вакцина ишлаб чиқиш учун глобал коалиция керак, ундан барча ва ҳамма жойда фойдаланиш имконияти бўлиши лозим”, –деган у бундай вакцина бутунжаҳон оммавий бойлиги, деб қаралиши лозимлигини таъкидлаган.\nАйни пайтда вакцина бир қатор давлатлар, жумладан, АҚШ,Россия, Франция,Буюк Британия ва Хитойда ишлаб чиқилмоқда.\nДунёда биринчи бўлиб COVID-19 коронавирусига қарши вакцина синовдан ўказилган одам америкалик Женнифер Халлер бўлди. Вакцина mRNA-1273-1273 деб номланиб, у Сиэтлдаги Аллергия ва юқумли касалликлар миллий институтида яратилган. Синов учун 45 нафар кўнгилли танлаб олинган. Уларнинг ҳар бирига 28 кун давомида бир хил дозада 2 тадан инъекция қилинади ва улар 2021 йилнинг баҳорига қадар кузатувда бўлади.\nМарт ойи охирларида Британиядаги hVIVO тадқиқот гуруҳининг коронавирусга қарши вакцина ишлаб чиқиш ва шунга ўхшаш вирусни юқтириш дастурида иштирок этишга 20 мингдан ортиқ одам рози бўлган. 6 апрель куни Туркияда коронавирусга қарши вакцина ҳайвонларда муваффақиятли тест қилинган.\nАввалроқ австралиялик олимлар коронавирусни 48 соатда бартараф этувчи дорини синовдан ўтказаётгани, Зеленский Украинада коронавирусга қарши вакцинани яратган одамга камида 1 миллион доллар мукофот беришини ваъда қилгани ҳақида хабар берилган эди.


«Коронавируснинг ‘британча’ штаммининг одамлар орасига киришига йўл қўймадик» — Нурмат Отабеков - Zamin.uz\nКоронавируснинг «британча» штамми аниқланган бемор аэропортнинг ўзида алоҳидаланган ва вирус одамлар орасига киришига йўл қўйилмаган. Бу ҳақда Коронавирусга қарши кураш штаби аъзоси Нурмат Отабеков АОКАда бўлиб ўтган брифингда маълум қилди.\n«Бутун дунёдаги кўплаб иқтисодий жиҳатдан ривожланган давлатларни коронавирус касаллиги карахт ҳолатга келтириб қўйган бир пайтда республикамиздаги эпидемик барқарорлик биздаги тизим нималарга қодир эканлигини кўрсатиб турибди.\n‘Британча’ штамм аниқланган бемор аэропортнинг ўзида алоҳидаланган, шифохонага ётқизилган ва беморда ҳеч қандай асоратлар кузатилмаган.\nЮтуғимиз шуки, биз аэропорт, қўйингки, шифохона шароитида касаллик манбаини жиловладик, унинг одамлар орасига кириб кетишига йўл қўймадик», – деди Нурмат Отабеков.\nШунингдек, Нурмат Отабеков «британча» штаммни Ўзбекистонга умуман киритмаслик мумкинмиди, деган саволга ҳам жавоб бериб ўтди.\n«Йўқ, биз уни ҳудудимизга умуман киритмаслик имкониятига эга эмасдик. Боиси ҳозирги кунга келиб дунёнинг 60 га яқин давлатларида бу штамм аниқланди.\nКоронавируснинг ‘британча’ штамми кириб келиши ва тарқалишининг олдини олиш мақсадида Буюк Британия, Италия, Германия, Дания, Австрия, Австралия, Нидерландия ва ЖАР давлатларидан Ўзбекистонга кириш ва чиқиш бўйича тақиқ мавжуд бўлса-да, дунёда ўзбекистонликлар бориб-келиши мумкин бўлган давлатларнинг сони жуда кўп. Касаллик айнан юқорида санаб ўтилган давлатлардан эмас, балки учинчи, тўртинчи давлатдан кириб келиш эҳтимоли мавжуд эди», – деб таъкидлади Нурмат Отабеков.\n30 январь куни коронавируснинг «британча» штамми Ўзбекистонга кириб келгани маълум бўлди. У 23 январь куни Дубайдан қайтиб келган 10 ёшли қизчада аниқланган. ССВ эса коронавируснинг янги штамми аниқланган қизча ҳақида нима учун 1 ҳафтадан кейин эълон қилинганига изоҳ берди. “Замин” янгиликларини “Twitter”да кузатиб боринг\nЯнгиликлар » Жамият » «Коронавируснинг ‘британча’ штаммининг одамлар орасига киришига йўл қўймадик» — Нурмат Отабеков


Сафед Булонда тинчлик(ми?)\n02 декабр 2020, Тошкент вақти: 01:59\nЎзбек ва қирғиз ўқувчилари орасида оммавий муштлашув содир этилган Сафед Булон қишлоғи аҳолиси сиёсатчилар, ҳуқуқ ҳимоячилари ва журналистлардан болалар жанжалига миллий тус бермасликни илтимос қилмоқдалар. Қишлоққа бориб келган журналистларнинг хабар беришларича, айни пайтда бу ҳудудда вазият барқарор.\nҚирғизистоннинг Жалолобод вилояти, Олабуқа тумани Сафед булон қишлоғида 16 май куни ўзбек ва қирғиз миллатига мансуб ўқувчилар ўртасида соджир этилган оммавий муштлашув ижтимоий тармоқларда ҳам муҳокама қилинган. Ижтимоий тармоқларнинг айрим фойдаланувчилари, икки қишлоқ аҳолиси бир-бирини гаровга олаётгани тўғрисида ёзишган.\nБироқ бир гуруҳ журналистлар Олабуқа туманига борганида бозор ва савдо шахобчалари аввалгидай ишлаётани, вазият барқарорлигига гувоҳ бўлишган.\nЖанжал чиққан Сафед Булон қишлоғидаги “Шох Фозил” ёдгорлик комплексига зиёратга келганлар ҳеч қандай тўсиқларсиз зиёрат қилишаётганига гувоҳ бўлишган. Асосан ўзбеклар истиқомат қилувчи бу ҳудудга қирғиз зиёратчилари келолмай қолгани тўғрисида ҳам хабар тарқаган эди. Бироқ журналистлар бу маълумот бироз бўртирилганига гувоҳ бўлишган.\nМузей-комплекст яқинида савдо қилган Нигора, жанжал бўлгандан кейин уч кун хеч ким зиёратга келмай қўйганини айтди:\n- Савдо яхши бўлаётган эди. Мозорга зиёратга келганлар билан шу ерлик болалар ўртасидаги жанжалдан сўнг одамлар ваҳима қилиб, зиёратга ҳам одам келмай қўйди. Уч кун мобайнида деярлик ҳеч ким келмади. Ҳозир эса зиёратчиларнинг сони кўпаймоқда, - деди Нигора.\nҚирғизистоннинг Жалолобод вилоят Олабуқа тумани Сафед Булон қишлоғида¸ маҳаллий расмийларга кўра¸ 16 май куни ўзбек ва қирғиз мактаб ўқувчилари ўртасида оммавий муштлашув юзага чиққан ва оқибатда 6 ўсмир жароҳат олган.\nМаҳаллий расмийлар баëнотига кўра¸ Олабуқа тумани марказидаги Ўрўзалиев номли ўрта мактабнинг 11-синф ўқувчиларидан 21 нафари Сафед Булон қишлоғига сайилга боришган. Маҳаллий мактаб ўқувчилари билан туман марказидан келган ўсмирлар ўртасида жанжал чиқиб, низо оммавий муштлашувга айланиб кетган.\nЖанжалга катталар аралашиб, можаро кенгайганда маҳаллий ҳокимият ва ички ишлар бўлими ҳодимлари вилоятдан қўшимча куч чақирган. Негаки мактаб ўқувчилари ўртасидаги жанжал миллий тус ола бошлаганди.\nСафед булонлик 66 ёшли Шокиржон Абдупаттаев ўқувчилар уришига катталар аралашиб, воқеа сиёсий тус олганини айтади:\n-Бунинг барчаси тарбияга бориб тақалади. Агарда бир томон сўздан қолса шундай жанжал чиқмас эди. Бизнинг ёшлигимизда ҳам муштлашлар бўлган. Бироқ урушиб, эртаси ярашиб кетаверар эдик. Катталаримизни ўртага солган эмасмиз. Бировнинг устидан арзланиш, милицияга бериш, уят ҳисобланар эди. Менимча, буларнинг барчасига демократия деган тушунча сабаб бўлаяпти. Шу демократия деган сўз бизнинг элга оғирлик қилмоқда. Унга таяниб ҳар ким ҳохлаганини қилади, нотўғри қилаётганини айтсанг, демократия дейди. Биз демократияга тайёр эмас эканмиз. Бизнинг халқларга СССР пайтидаги принцп ярашади, - дейди Шокиржон Абдупаттаев.\nМожаро юз берган Сафед Булон ва Сариқ Тола қишлоғи аҳолиси журналистлар, сиёсатчилар ва ҳуқуқ ҳимоячиларини ўқувчилар ўртасидаги маиший мажорога миллий тус берганликда айбламоқда.\n-Улар болалар-да, мактаб ўқувчиси сиёсатни тушунармиди? Улар миллатлараро масалани ҳам тушунишмайди. Идеология нима эканини ҳам билишмайди. Бу жанжалда миллий масала йўқ эди. Болаларнинг урушини катталаргина катталаштириб олди. Шу масала Қирғизистондаги асосий муаммо бўлиб турибди. Тарбия бўйича Қирғизистонда идеология йўқлиги шунга сабаб бўлмоқда, -дейди Сариқ Тола қишлоғининг яшовчиси Алчинбек Эшалиев.\nОлабуқа тумани ички ишлар бўлими раҳбари Асилбек Бийчиевга кўра, ҳозирда 16 май кунги жанжалга сабабчи деган айблов билан Сафед Булон қишлоғидан бўлган икки ўқувчи ҳибсда сақланмоқда. Улар 8 ва 11- синф ўқувчиси. Икки қишлоқ аҳолиси ярашгани билан бу икки ўқувчи уйига қўйиб юборилмаган. Улар бир ой ичида суд ҳукми билангина озод этилади.\nҲибсдаги йигитлардан бирининг отаси Хакимжон Шарипов гапиради:\n- 2010 йилги воқеа биз учун етарли сабоқ бўлди. Бундай фожеанинг такрорланишини хоҳламаймиз. Бироқ шундай урушлар бўлишини истаган одамлар ҳозир ҳам бор. Уларнинг алдовига катталар ишонмаймиз, негаки қонли воқеалар нима эканини яхши билиб қолдик. Ёшларни алдаш осон. Болалар урушса унга катталар арашади, шундай қилиб уруш чиқарамиз деган харом ниятли одамларнинг иши бўлиши мумкин. Менинг болам яқиндагина кўричагини олдирган. Уйга чиқариб юборишса яхши бўлар эди. Қачон чақирса ўғлимни сўроққа олиб келаман деб, ўзим кафил бўлардим, - деди Хакимжон Шарипов.\nСафед Булон қишлоғидаги можаро юзасидан Олий таълим вазирлиги вакили иштирокида туман давлат маъмуриятида бўлиб ўтган йиғинда, жанжалга ўқувчиларни экскурцияга олиб борган ўқитувчилар сабабчи, деган хулосага келинган. Бироқ ўқитувчиларга қандай чора кўрилиши айтилмаган.


Отани норози қилган ўғил - Darakchi\nОтани норози қилган ўғил\nМУТОЛАА 05.04.2018, 14:26\nФазл ибн Яҳё Бармакийнинг кўкрагида кичкинагина оқ доғ пайдо бўлиб, у бундан қаттиқ қайғуга тушди. Биров сезиб колмасин, деб ҳаммомга ҳам кечаси борадиган бўлди. Бир куни ходимларини йиғиб: “Шу кунларда Ироқ, Хуросон, Шом ва Форсда энг кучли табиб ким?” -деб сўради. Ходимлар: “Форс Жосалиқ!” - деб жавоб беришди.\nУ Форсга одам юбориб, ҳаким Жосалиқни Шероздан Бағдодга олиб келди. Сўнг ҳаким билан пинҳона суҳбатлашиб, уни синаб кўриш мақсадида: “Оёғим нимагадир заифлашиб боряпти, муолажа қилиб кўрсанг!” -деди. Ҳаким Жосалиқ унга: “Сутли овқатлар ва аччиқ нарсалардан парҳез қиласан, бир ёшли товуқ гўштини нўхат шўрва қилиб ичасан, ҳалво ейсан, товуқ тухумининг сариғини асалга ийлаб, ундан ҳам тановул қиласан. Мазкур овқатланнш тартибини йўлга қўйганингдан кейин мен муолажани бошлайман!” - деди. Фазл: “Ҳўп, айтганларингни қиламан”, - деди.\nБироқ Фазл ўша куни кечқурун ўз одати бўйича ҳамма овқатлардан еяверди. Қуюқ, зирабо овқати тайёрлашган эди, ундан ҳам тановул қилди. Узум мураббоси, доривор моддалар солинган ловияли овқатдан ҳам ўзини тиймади.\nЭртаси куни Жосалиқ келиб, унинг пешобини олишга буюрди. Пешобга назар солгач, қовоғини солиб: “Мен сени даволай олмайман, сенга аччиқ ва сутли овқатлар ейишни ман килган эдим, сен эса зирабо ичибсан, ментақиқлаган овқатлардан ҳам парҳез қилмабсан, сенга дори мувофик, келмайди!” - деди.\nФазл бу улуғ кишининг оқил ва фозиллигини билди, унга офаринлар айтиб, ўзининг ҳақиқий дарди ҳақида ёрилиб, деди: “Мен сени мана шу масала хусусида чақиртирган эдим, у айтганим ва еганларимнинг ҳаммаси имтиҳон учун эди!”\nШундай қилиб, Жосалиқ уни даволашга киришди ва илму тажрибасидан келиб чиқиб, барча муолажани қилди. Орадан анча вақт ўтса-да, ҳеч кандай ўзгариш бўлмади. Ҳоким: “Нега бунақа бўляпти!” - деб жиғибийрон бўла бошлади.\nБир куни у шундай деди: “Эй улуғ ҳукмдор! Мен даво учун лозим чораларнинг ҳаммасини амалга оширдим, аммо таъсири сезилмаяпти. Наҳотки, сен отангни норизо қилган бўлсанг?! Агар шундай бўлса, уни рози қил, шундагина сени бу дарддан қутқара оламан!”\nФазл ибн Яҳё қаттиқ аҳд билан отасининг ҳузурига борди ва ўзини унинг оёғига ташлаб, кечирим сўради. Отаси уни кечирди.\nШундан кейин Жосалиқнинг муолажалари таъсир қилиб, иллат аста-секин тузала бошлади ва орадан кўп вақт ўтмай, бутунлай йуқолиб кетди.\nШундан сўнг Фазл ибн Яҳё табибдан: “Отамнинг мендан норизолиги бу иллатнинг сабаби эканини қандай билдинг?” - деб сўради. Жосалиқ: “Мен қандай усул билан даволамай, фойдаси бўлмагач, дуойи бадга қолганингни тушундим”. Атрофингда сендан норози одамни кўрмадим, одамлар эҳсонинг билан осуда яшамоқдалар. Аммо кейинроқ отанг билан сенинг орангда душманлик борлиги ва отанг сендан норози эканини билгач, давонинг фойдасизлигини тушундим.\nШундан сўнг Фазл ибн Яҳё Жосалиқни катта инъомлари билан Форсга жўнатиб юборди.\nБИР ЮЗУБИРИНЧИ ДАРРА\nБир ота ва ўғилни бир ҳоким қошига дарра уриб жазолаш учун келтирдилар. Аввал отани ётқизиб юз дарра урдилар. У индамади. Ундан сўнг ўғлини ётқизиб бир дарра урган эдиларки, ота доду фарёд қила бошлади. Ҳоким деди:\n— Сен юз дарра еганда овозингни чиқармадинг, ўғлингга бир дарра урганда нечун нола киласан?\n— Танамга теккан дарраларга чидаб тургандим. Жигарим азобланишига чидай олмадим.


TIB.UZ / ПСИХОЛОГ, ПСИХОТЕРАПЕВТ, ПСИХИАТР… - TIB.UZ\nПСИХОЛОГ, ПСИХОТЕРАПЕВТ, ПСИХИАТР…\nTIB.UZ Руҳият олами ПСИХОЛОГ, ПСИХОТЕРАПЕВТ, ПСИХИАТР…\nРуҳий тушкунлик вақтида ким ёрдамлашади – психологми ёки психиатр? Келинг, ушбу мутахассислар орасидаги фарқни ажратиб олишга ҳаракат қилиб кўрамиз.\nПсихолог махсус тест-синовлар ёрдамида мижознинг ўзига хосликларини, руҳан соғлом одам феъл-атворининг индивидуал қирраларини ўрганади.\nПсихотерапевт ҳам психотерапия усулларини қўллаган ҳолда кўпроқ руҳан соғлом одамлар билан ишлайди. Бундан ташқари, у чегаравий ҳолатлар (турли неврозлар) билан шуғулланишга ва дори-дармонлар ёрдамида даволашга ҳақли.\nПсихиатр оғир руҳий бузилишлар – ўткир психозлар, сурункали неврозлар, оғир тушкунликларни ташхислаш ва даволаш билан шуғулланади.


Россияда қийин аҳволда қолган ўзбекистонликлар ватанга қайтарилди - 27.09.2021, Sputnik Ўзбекистон\nРоссияда қийин аҳволда қолган ўзбекистонликлар ватанга қайтарилди\nҚайтарилган фуқароларнинг барчаси соғлиғи ёмонлашгани туфайли ишини йўқотган ва РФда мушкул бир аҳволда қолган бўлган 27.09.2021, Sputnik Ўзбекистон\nТОШКЕНТ, 27 сен - Sputnik. Россияда саломатлиги ёмонлашиб, қийин аҳволда қолган фуқаролар ватанга қайтарилди, деб хабар берди Ташқи миграция агентлиги матбуот-хизмати.Жорий ҳафта давомида хорижда мураккаб молиявий аҳволда қолган ва меҳнат қобилиятини йўқотган 6 нафар фуқаролар Ташқи меҳнат миграцияси агентлиги ва Ўзбекистоннинг хориждаги консуллик идоралари кўмагида Ўзбекистонга қайтарилди. Самарқандлик А.Қ. 2020 йил март ойида Россиянинг Томск шаҳрига ишлаш мақсадида боради, саломатлиги ёмонлашганлиги сабабли меҳнат қобилиятини йўқотган. Ушбу фуқаро Агентлик ташаббуси ва ҳомийлар кўмагида даволаниш билан боғлиқ харажати, озиқ-овқат ва вақтинчалик яшаш жойи билан таъминланди. Шунингдек, Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан 22 сентябрь куни Новосибирск-Тошкент йўналишида ватанга қайтарилди. 59 ёшли фарғоналик У.Ю. жорий йилнинг август ойида ишлаш мақсадида Россияга бориб, соғлиги ёмонлашади ва меҳнат қобилиятини йўқотади. Агентлик томонидан ҳомийлар жалб қилиниб, 24 сентябрь куни Санкт-Петербург-Фарғона йўналишида Ўзбекистонга қайтиб келди. Асли Наманган вилоятидан бўлган А.И. жорий йилда Россиянинг Новосибирск шаҳридаги қурилиш объектида ишлаш мақсадида кетган, касалликка учраб, ишсиз қолган. Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан Агентлик кўмагида Новосибирск-Тошкент йўналишидаги авиарейс билан ватанга қайтарилди. Андижонлик Ж.Т. 2019 йилда қурилиш соҳасида ишлаш мақсадида Россиянинг Новосибирск шаҳрига бориб, муқим иш жойларида ишлолмаганлиги сабабли молиявий қийин аҳволда қолган. Фуқарога Агентлик кўмагида ҳомийлар жалб қилинган ҳолда Новосибирск-Андижон йўналишидаги авиарейс билан Ўзбекистонга қайтиш учун авиа чипта ташкил қилинди.51 ёшли навоийлик И.П. Россиянинг Новосибирск шаҳрига соғлиги ёмонлашиши натижасида молиявий қийин аҳволда қолади. Агентлик ташаббуси билан сахий инсонлар кўмагида ватанга қайтишига амалий ёрдам кўрсатилди. Қашқадарёлик М.М. жорий йилда ижтимоий тармоқдаги эълон асосида Украинанинг Киев шаҳрига бориб, таклиф этилган компания билан келишолмай молиявий қийин аҳволда қолади. Ўзбекистоннинг Укранидаги Бош консулхонаси билан ҳамкорликда 22 сентябрь куни Киев-Тошкент йўналишидаги авиарейс орқали Ўзбекистонга қайтишига кўмаклашилди.\nҚайтарилган фуқароларнинг барчаси соғлиғи ёмонлашгани туфайли ишини йўқотган ва РФда мушкул бир аҳволда қолган бўлган\nТОШКЕНТ, 27 сен - Sputnik. Россияда саломатлиги ёмонлашиб, қийин аҳволда қолган фуқаролар ватанга қайтарилди, деб хабар берди Ташқи миграция агентлиги матбуот-хизмати.\nЖорий ҳафта давомида хорижда мураккаб молиявий аҳволда қолган ва меҳнат қобилиятини йўқотган 6 нафар фуқаролар Ташқи меҳнат миграцияси агентлиги ва Ўзбекистоннинг хориждаги консуллик идоралари кўмагида Ўзбекистонга қайтарилди.\nСамарқандлик А.Қ. 2020 йил март ойида Россиянинг Томск шаҳрига ишлаш мақсадида боради, саломатлиги ёмонлашганлиги сабабли меҳнат қобилиятини йўқотган. Ушбу фуқаро Агентлик ташаббуси ва ҳомийлар кўмагида даволаниш билан боғлиқ харажати, озиқ-овқат ва вақтинчалик яшаш жойи билан таъминланди.\nШунингдек, Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан 22 сентябрь куни Новосибирск-Тошкент йўналишида ватанга қайтарилди.\n59 ёшли фарғоналик У.Ю. жорий йилнинг август ойида ишлаш мақсадида Россияга бориб, соғлиги ёмонлашади ва меҳнат қобилиятини йўқотади. Агентлик томонидан ҳомийлар жалб қилиниб, 24 сентябрь куни Санкт-Петербург-Фарғона йўналишида Ўзбекистонга қайтиб келди.\nАсли Наманган вилоятидан бўлган А.И. жорий йилда Россиянинг Новосибирск шаҳридаги қурилиш объектида ишлаш мақсадида кетган, касалликка учраб, ишсиз қолган. Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан Агентлик кўмагида Новосибирск-Тошкент йўналишидаги авиарейс билан ватанга қайтарилди.\nАндижонлик Ж.Т. 2019 йилда қурилиш соҳасида ишлаш мақсадида Россиянинг Новосибирск шаҳрига бориб, муқим иш жойларида ишлолмаганлиги сабабли молиявий қийин аҳволда қолган. Фуқарога Агентлик кўмагида ҳомийлар жалб қилинган ҳолда Новосибирск-Андижон йўналишидаги авиарейс билан Ўзбекистонга қайтиш учун авиа чипта ташкил қилинди.\n51 ёшли навоийлик И.П. Россиянинг Новосибирск шаҳрига соғлиги ёмонлашиши натижасида молиявий қийин аҳволда қолади. Агентлик ташаббуси билан сахий инсонлар кўмагида ватанга қайтишига амалий ёрдам кўрсатилди.\nҚашқадарёлик М.М. жорий йилда ижтимоий тармоқдаги эълон асосида Украинанинг Киев шаҳрига бориб, таклиф этилган компания билан келишолмай молиявий қийин аҳволда қолади. Ўзбекистоннинг Укранидаги Бош консулхонаси билан ҳамкорликда 22 сентябрь куни Киев-Тошкент йўналишидаги авиарейс орқали Ўзбекистонга қайтишига кўмаклашилди.


Ойнинг кўринадиган томонида сув излари аниқланди - Zamin.uz\n10:55 / 27.10.2020\nОйдаги сув излари Германия ва АҚШнинг SOFIA стратосфера обсерваториясида ўтказилган тадқиқот давомида аниқланди.\n“Биз SOFIA телескопидан олинган маълумотлар эвазига Ойнинг Қуёшга қараган томонида сув борлигини биринчи марта тасдиқлай оламиз. Ҳозирча, биз бу сувни ишлата олишимизни билмаймиз. Ойда сувни излаш Artemis дастури (Ойга 2024 йилда фазогирларни қўндириш дастури) доирасидаги тадқиқотларимиз учун муҳим аҳамиятга эгадир”, деб маълум қилган агентлик раҳбари Жим Брайденстайн.\nАввал Ойда сув Қуёш томонидан қизимайдиган қоронғу томонидаги кратерларда бор бўлиши мумкин, деб ҳисобланган.\nNASA Artemis (Артемида) дастури доирасида 2024 йилда Ойга астронавтларни чиқармоқчи ва муз кўринишидаги сув захиралари бор бўлиши мумкин бўлган жанубий қутбида тадқиқотлар ўтказмоқчи.\n1970-йилларда собиқ иттифоққа қарашли зонд Ой сиртида биринчи марта сув изларини қайд қилган. 1990-йилларда эса NASA’нинг Clementine зонди Ой қутблари яқинида муз аниқлаган. 2018 йилларда NASA Ойда шубҳасиз сув борлигини, бироқ унинг захиралари ўлчамлари охиригача ўрганилмаганини маълум қилган. “Замин” янгиликларини “Инстаграм”да кузатиб боринг\nЖанубий Кореяда 33 қаватли осмонўпар бино ёниб кетди (видео)\n9-10-2020, 11:43, Дунё\n11-09-2020, 12:44, Дунё\nЯнги мода. Дисплейга эга ҳимоя ниқоби яратилди (видео)\n28-07-2020, 11:50, Дунё\nАвстралияда митти кенгуруларни болалар аравачасида сайр қилдиришмоқда (видео)\n26-06-2020, 22:33, Дунё


Профессор Зоҳид Ҳақназаров: “Гапдан амалга ўтиш керак” - Фарғона.Ру ахборот агентлиги\n09:29 msk, 21 Сентябрь 2020\nШавкат Мирзиёевнинг Ўзбекистон республикаси президенти лавозимида иш бошлаганига икки ой бўлди. Бу ҳали илк 100 кун дегани ҳам эмас, ҳали бирор жиддий иш ҳақида гапириш ёки хулоса чиқаришга эрта, аммо Ўзбекистон раҳбарининг айрим ишлари ҳозирданоқ ижобий таассурот уйғотмоқда. Бу ишларга масалан, устози томонидан қувғин қилинган бир нечта ижодкорни реабилитация қилгани, сунъий равишда шаҳар транспортига қийинчилик туғдириб, ўтиш тақиқлаб қўйилган айрим кўчалардан тақиқни олиб ташлагани, аввалги давлат раҳбарининг тентакча характери туфайли қўшни мамлакатлар билан бузилиб кетган муносабатларни яхшилашга ҳаракат қилиши киради. Виза режимини қайта кўриб чиқиш, хорижий валюта конвертациясини очиш каби ваъдалар, афсуски, ҳозирча пуч баёнот бўлиб қолди. Республика олдида турган муаммолар олдида бу кичкина ишлар етарли эмаслиги аниқ. Бу мамлакат фуқаролари ўзларини XXI асрда яшаётгандек ҳис қилиш лозим.\n“Ўзини ҳақиқатан ҳам XXI асрда яшаётгандек ҳис қилиш” нима дегани? Бу дегани, халқ иқтисодий ва сиёсий нуқтаи назардан қараганда муносиб ҳаёт кечиришини билдиради. Яъни халқ меҳнат қилади, давлат эса уни муносиб маош билан таъминлайди, унинг юридик ва сиёсий ҳақ-ҳуқуқларини ҳимоя қилади, айнан давлат фуқарога хизмат қилади, тескариси эмас. Европа Иттифоқи мамлакатларида, Америка ва Австралияда одамлар худди шундай яшайди. Аммо бошланишига Ўзбекистон президенти ўзининг олдига камтарроқ вазифа қўйсин. Фуқаролар турмуш даражасини Қозоғистон, Озарбайжон, Болтиқбўйи республикалари даражасига кўтарсин. Давлатни бошқаришнинг ҳозирги аҳволида шу вазифани ечишнинг ҳам имкони йўқ деб қўрқаман. Нимага?\nЧунки бу мамлакатлар ўз мустақиллигини эълон қилганидан сўнг уларда фуқароларнинг ерга эгалик ҳуқуқи тўғрисидаги қонунлар қабул қилинди. Бу иқтисодни кўтаришга кучли туртки берди. Бизда эса, афсуски, феодал-крепостной тузуми ҳукм суришда давом этмоқда. Ернинг эгаси – давлат. Аммо давлат бу қиёфасиз қандайдир жонзот эмас. Бу тирик одам — вазирликдаги амалдор, туман ҳокими, вилоят, шаҳар ҳокими ва ҳоказо. Қайси фермерга қайси ерни қанча муддатга ижарага беришни у ҳал қилади. Кейин фермерга нима экиш, давлатга қанча ҳосил топширишни буюради. Болаларни, ўқитувчи ва шифокорларни эксплуатация қилиб, уларга минимал ҳақ тўлаш тизими ишлаб келмоқда. Давлатнинг ўз фуқароларига бўлган муносабатнинг бу шакли мутлақо самарасиздир. Давлат халққа хизмат қилмаяпти, балки халқ хизматкорлик қиляпти.\nАхир тўқсонинчи йиллар бошида Ўзбекистон иқтисодий салоҳияти бўйича МДҲ давлатларининг етакчи гуруҳига кирган, масалан, Қозоғистон унчалик ривожланмаганлар гуруҳида бўлган ва Ўзбекистондан пастда турган. Ўша пайтларда Ислом Каримов телевидениедаги чиқишларида Қозоғистоннинг иқтисодий аҳволи ҳақида истеҳзо билан такаббурона фикр билдиришларини жуда яхши эслайман. Ўшандан бери 25 йил ўтди, энди аҳвол қанақа? Охирида кулган ростдан кулар экан. Каримов ўзини буюк иқтисодчи деб ҳисоблаб, бозор иқтисодиётига ўтишнинг “ўзбек модели”, “5 тамойил” ҳақидаги чўпчаги билан халқни алдаб юрди, ҳар 2-3 йилда жаннатни яратишни ваъда қилиб, “Ўзбекистон — келажаги буюк давлат”, “Биз ҳеч кимдан кам эмасмиз” каби кулгили мақолларни айтиб, мухолифатни қиличдан ўтказиб, коррупцион давлатни мустаҳкамлаб борди. Бу пайтда Қозоғистон президенти Нурсултон Назарбоев атрофига халқаро даражада таниқли иқтисодчиларни йиғиб, биргаликда кризисдан чиқиш режасини тузди, чунки мустақилликдан сўнг мамлакати кризис ёқасига бориб қолган эди.\nБунақанги плакатлар илгари Тошкент кўчаларида кўп эди. “Ўзбекистон – келажаги буюк давлат”. Сурат © А.Волосевич, 2009 йил\nВашингтондаги Heritage Foundation таҳлил марказининг яқинда тақдим қилинган маълумотларига кўра, мулкка эгалик ҳуқуқи, савдо, инвестиция ва молия соҳасида давлат аралашувининг даражаси, бизнесни қўллаб-қувватлаш, солиққа тортиш, қонун устуворлиги ва меҳнат соҳасидаги давлат сиёсати каби кўрсаткичлар бўйича Ўзбекистон 148 ўринга лойиқ кўрилибди. Бир пайтлар шу ҳудудда иқтисодий жиҳатдан етакчиликка даъво қилган давлатнинг аҳволини кўринг. Қозоғистон эса бу кўрсаткичлар бўйича 48 ўринда бўлиб, рейтингда Франция ва Италиядан олдинда, тахминан Япония билан бир даражада экан. Бундай муваффақият билан Назарбоевни мамлакатни яхши бошқаргани учун табриклашдан бошқа иложимиз йўқ. Шу билан бирга, Каримов Ўзбекистонни 26 йил бошқариб, халқни гадой, мамлакатни шарманда қилганига афсусланамиз холос.\nБефаҳм раҳбарларнинг айби билан ватанимиз кириб қолган бундай иқтисодий ва сиёсий тупикдан чиқишнинг иложи наҳотки бўлмаса? Менимча, иложи бор. Муҳим чоралардан бири сифатида фуқароларнинг ерга эгалик ҳуқуқини келтирган бўлардим. Олдингисини қўятурайлик, ҳозирга раҳбариятга ҳам бу нарса ғайриоддий эшитилса керак. Аммо бу бозор иқтисодиётининг энг муҳим тамойилларидан бири бўлиб, Heritage Foundation таҳлилий ҳисоботида кўрсатиб ўтилган муаммоларни ҳал қилишда қўл келади.\nМамлакатнинг кейинги олға қадамини сиёсий эркинлик деб атаган бўлардим. Агар иқтисодий ривожланган мамлакатларга (Хитойдан ташқари) разм солсангиз, расмий мухолифат бемалол фаолият юритаётган мамлакатлар иқтисодий ва сиёсий муваффақиятга эришганини кўриш мумкин. Мухолифат турли шаклда бўлиши мумкин — сиёсий партиялар, эркин матбуот, нодавлат ташкилотларнинг фаолияти шаклида бўлиши мумкин. Жамият ҳаётида расмий мухолифатнинг бўлиши – амалдорларнинг коррупцияга ботиб кетмаслиги, камроқ ўғирлик қилиши, лавозимини суиистеъмол қилмаслиги, инсон ҳуқуқларига яхшироқ амал қилинишининг кафолатидир.\nЎзбекистонда эса, афсуски, ҳақиқий мухолифат йўқ, шунинг учун жамиятда фуқаролар амалдорлардан қўрқади, коррупция ҳукм сурмоқда, амалдорлар қўлдан келганича ўғирлик билан банд, инсон ҳуқуқлари қўпол равишда бузилмоқда. Барча оммавий ахборот воситалари президент шахсини улуғлаш билан банд, президент ҳали халқнинг турмуш тарзи ва мамлакатни яхшилаш борасида ҳеч қандай янгиликни амалга оширмаган бўлса ҳам. Ваъдалар берилмоқда, амалий иш кўринмайди.\nФикр-мулоҳазаларим ниҳоясида ўзбекларнинг миллат сифатидаги аҳволи ҳақида бир-иккита сўз айтсам. Ўзбеклар – миллат сифатида нафақат ўз мамлакатида, балки айрим МДҲ республикаларида ҳам энг эзилган ва хор қилинган миллат, десам адашмаган бўламан. Ўз ватанида улар арзимаган маош, мажбурий меҳнатнинг турли шакллари, мунтазам равишда свет ва газдаги узилишлар (айниқса вилоятларда) билан хўрланади. Уларни мардикор сифатида иш излаб борган Қозоғистонда, Россияда хўрлашади, ўлдиришади. Қирғизистонда эса 2010 йилда ўзбекларга нисбатан биратўла геноцид уюштириб, юзлаб бегуноҳ одамлар, жумладан, болалар ва кексаларни ўлдиришди. Уларни ҳеч ким ҳимоя қилмади, бу ишлар учун ҳеч ким жазоланмади.\nМен Ўзбекистон раҳбариятидан Владимира Путин, Нурсултон Назарбоевлардан ўрнак олишларини сўрайман. Улар ўз фуқароларининг ор-номуси учун нафақат ўз мамлакатларида, балки бошқа мамлакатлардаги миллатдошлари учун ҳам кўксини қалқон қилишга тайёр.


Роналду ўзига жамоа танлади\n24 март, 2021, 18:18\n“Ювентус” ҳужумчиси Криштиану Роналдунинг фаолиятида ўзгариш юз бериши кутилмоқда.\nМаълумотларга қараганда, португалиялик юлдуз ёзда жамоани тарк этишга тайёр. 36 ёшли ҳужумчи “Реал”га қайтиб, жамоага ёрдам беришга қодирлигига ишонмоқда. Ҳозир Криштиану “Қироллик клуби”дан таклиф кутмоқда.\nРоналду 2009-2018 йиллар давомида “Реал” таркибида тўп тепиб, жами 15 та совринни қўлга киритган. Моҳир ҳужумчи айнан ушбу клубдаги ўйинлари туфайли тўрт марта “Олтин тўп”га эга чиққан.\nРоналду жорий мавсумда А Серияда 24 та учрашувда 23 та гол урди ва учта голли пас оширди. Унинг асосий мақсади фаолиятини якунлашдан олдин яна бир бор Европа Чемпионлар лигасида ғолиб чиқишдир. Криштиану бу мақсадига “Реал” билан эришишига ишоняпти.


овқатланиш имкониятлари замон талабларига жавоб бермаган. Энди эса “Ҳаж” ва “Умра” тадбирларини ташкил этиш ва ўтказиш масалалари бўйича Жамоатчилик ...\nйилги Ҳаж мавсуми тугагач, оммага Каъбатуллоҳнинг ичи намойиш этилди. Каъбанинг ичида нималар борлиги кўпчиликни қизиқтириши табиий. Бир неча юз йил ... ҳожилар учун катта бахт. Тинчликни сақлаш, хавфсизликни таъминлаш, Ҳаж мавсумини беталафот ўтказиш мақсадида ҳеч ким Каъбанинг ичига киритлмайди. Фото: ...\nшаҳри амири, шаҳзода Холид ал-Файсал ибн Абдулазиз бу йилги Ҳаж мавсумининг ниҳоясига етиши муносабати билан Минодаги амирлик қароргоҳида ... дастлабки лойиҳалари ишлаб чиқилганини маълум қилди. Бу йил Ҳаж мавсумида зиёратчиларнинг тинчлиги ва хавфсизлигини таъминлаш мақсадида ...\nҲаж мавсумида хавфсизлик чоралари кучайтирилади\nйил 19-24 август кунлари бўлиб ўтадиган Ҳаж мавсумида хавфсизлик чоралари кучайтирилади. Бунинг учун барча шароит яратилган, дея хабар беради «Sabah.com.tr» сайти. Макка шаҳрида зиёратчиларнинг ... кузатув марказида улкан экранлар орқали кузатиб борилади. «Ҳаж мавсумида жуда катта издиҳом кузатилади. Шу боис Макка шаҳрида ҳар ...\nТуркманистонда 153 киши давлат ҳисобидан Ҳажга боради\nйил Туркманистондан 153 киши давлат ҳисобидан Ҳаж ибодатларини адо этиб келади. Бу ҳақда Туркманистоннинг «Нейтральный Туркменистан» газетаси хабар берди. Бу ҳақдаги ҳужжатни Туркманистон ... ҳисобидан 153 кишини «Боинг 737-800» русумли самолёт орқали Ҳажга олиб бориб келади. Президент имзолаган ҳужжатга асосан, туркман ...\n«Ҳаж» тадбирини ташкил этиш ва ўтказиш Ҳукуматнинг 2017 йил 7 июндаги қарори билан тасдиқланган «Ҳаж» ва «Умра» тадбирларини ташкил этиш ва ўтказиш ... вазирлигининг «Ҳуқуқий ахборот» канали хабар беришича, «Ҳаж» тадбири Дин ишлари бўйича қўмита ва Саудия Арабистони Подшоҳлиги Ҳаж ...\n«Ҳаж-2018» мавсуми ташкилий ишлари бошланди. Бу ҳақда «Xabar.uz»га Дин ишлари бўйича қўмита матбуот хизмати хабар берди. Мавзуга доир:Ҳаж зиёрати ... берди. Мавзуга доир:Ҳаж зиёрати нархи қанча? «Ўзбекистонда Ҳаж ва Умра мавсумларини намунали ташкил этиш ишлари «Ҳаж» ва «Умра» тадбирларини ...\nўқиш, рўза тутиш, закот бериш ҳамда бойлиги ва соғлиғи етарли бўлса, Ҳаж қилиш. Аллоҳ таоло Қуръонда: «Йўлга қодир бўлган одамлар зиммасида ... Қуръонда: «Йўлга қодир бўлган одамлар зиммасида Аллоҳ учун байтни Ҳаж қилиш (фарзи) бордир», — дейди («Оли Имрон» сураси 97-оят). Шуни билиб ...\nжоизки, миллий авиаташувчи мутахассислари томонидан «кичик Ҳаж» амалига пухта ҳозирлик кўриш билан бирга зиёратчиларга қулай шарт-шароит ...\nРеспубликаси кенгаши маълумотларига қараганда, умра ва Ҳаж сафарларига бориш ниятида 2035 йилгача навбатда турган фуқаролар бор ... бўлиб, жорий йилдаги умра сафари баҳор ойларига тўғри келади. Ҳаж сафари эса куз ойларида бўлади. Шу муносабат билан шаҳар ва туманларда ...


Путин депутатларни босиқликка чақирди\n27 январ 2021, Тошкент вақти: 18:29\nРоссия президенти Владимир Путин Давлат Думаси депутатларини оммавий тадбирлар ўтказиш чоғида қонунбузарликларга йўл қўйганларни жаримага тортиш ҳақида мўътадил қонун қабул қилишга чақирди.\nЎзи раҳбар бўлган ҳукмрон “Единая Россия” партияси депутатлари билан бугунги учрашувда Путин қонун лойиҳаси нафақат демократияни мустаҳкамлаш¸ айни пайтда жамиятни радикал ҳодисалардан ҳимоялашга хизмат қилиши лозимлигини таъкидлади ва бу борада дунëдаги ривожланган давлатлар тажрибасини ўрганишни тавсия этди.\n“Единая Россия” томонидан таклиф этилган қонун лойиҳаси кеча биринчи ўқишда Дума тасдиғидан ўтди. Мухолифатдаги тўрт партия вакиллари оммавий тадбирлар пайтида жамоат тартибини бузганликда айбланганларни 1¸5 миллион рубл жаримага тортишни кўзда тутувчи бу лойиҳага қарши овоз бердилар. Улар фикрича¸ бу қонун лойиҳаси Путинга қарши давом этаëтган норозилик намойишларини кескин бостириш мақсадида ишлаб чиқилган.\nИнсон ҳақлари бўйича Россия президенти кенгаши раиси Михаил Федотов¸ агар бу қонун парламент иккала палатаси томонидан ҳам маъқулланса¸ президентга уни вето қилишни сўраб мурожаат этажагини билдирди.\nАйни пайтда¸ Россия мухолифати 12 июн – Россия кунида Путиннинг ҳокимиятга қайтишига нисбатан норозилик тадбирларини давом эттиришни режалаштирмоқда.


Ҳуқуқ ҳимоячиси Валентина Чупик Арманистонга учиб кетди (видео)\nМосквадаги аэропортда бўлган ва Тошкентга депортация қилинган муҳожирлар ҳуқуқларининг таниқли ҳимоячиси Россиядан Арманистонга кетаётганини айтди.\nВалентина Чупик 2 октябрь куни Шереметево аэропортидан парвози олдидан қисқа интервьюсида юридик тафсилотларни билмаслигини айтди, лекин бугун эрталаб у кутилмаганда Ўзбекистон паспортини олди ва кейин коронавирус учун ПЗР тестидан ўтди.\n«Шундан сўнг менга телефонни бир муддат ёқиш имкониятини беришди. Кейин мени самолётга қўйишди», деди у.\nАрманистон унинг охирги манзилидир ёки йўқми номаълум.\nИнсон ҳуқуқлари фаоли Чупик, Ўзбекистон фуқароси, 2006 йилда мамлакат ҳукумати унинг инсон ҳуқуқлари ташкилотини ўз назоратига олмоқчи бўлганидан кейин қочиб кетган. Ўшандан бери у Москвада яшаб, Марказий Осиёдан келган меҳнат муҳожирларини ҳуқуқий ҳимоя ва ёрдам кўрсатадиган «Тонг Жаҳони» нодавлат ташкилотини бошқарган.\n25 сентябрда у Арманистондан Россияга қайтганида Шереметевода ҳибсга олинган. Унинг сўзларига кўра, Россия ФСБ ходимлари 17 сентябрдан бошлаб қочқинлик мақомидан маҳрум этилгани ва 30 йилга Россияга кириши тақиқлангани ҳақида хабар беришган.\nСабаби, у гўёки 2006 йилда қочқин мақомини олиш учун мурожаат қилганида Россия ҳукуматига нотўғри маълумотлар ёки қалбаки ҳужжатлар тақдим этган.\nБу айбловни «мутлақ бемаънилик» деб атаган Чупик, агар Ўзбекистонга депортация қилинса, қийноқларга ва ҳатто қамоқда ўлимга дуч келиши мумкинлигини айтди.\nАввалроқ, Чупикнинг ёрдамчиларидан бири Москва ва Киевдаги украиналик дипломатларга бошпана сўраганини хабар қилган эди.\nЧупикнинг ҳолати Россиядаги инсон ҳуқуқлари ҳимоячиларининг эътиборини тортди, шунингдек қийноқларнинг олдини олиш қўмитаси, Инсон ҳуқуқлари бўйича Европа судига аралашишни сўради. Ташкилот Россияга ҳуқуқ ҳимоячисини чиқариб юборишни тақиқлади.


Баҳодир Хон Туркистон: “Ўзбекистон диссидентлари нималардан умидвор” – mulkdor.com\nБаҳодир Хон Туркистон: “Ўзбекистон диссидентлари нималардан умидвор”\nAugust 8 2018, 02:08 Сиёсат\n“Бирдамлик” Халқ демократик ҳаракати етакчиси: Баҳодир Хон Туркистон\n“Бирдамлик” Халқ демократик ҳаракати етакчиси, таниқли сиёсатчи ва ӯзбек мухолифати лидери Баҳодир Хон Туркистон (Баҳодир Чориев) айни пайтда АҚШда яшовчи ва ана шу давлат фуқароси бӯлган укаси Бобур Ҳасаннинг Ӯзбекистонга киритилмаганлигини амалдаги президентнинг хатоси дея талқин қилди ҳамда Шавкат Мирзиёевни марҳум президент Ислом Каримов сиёсати давомчиси дея эътироф этди.\nЎзбекистон президенти Шавкат Мирзиёев мамлакатда сиёсий муросалар бўлмаслигини намойиш қилмоқда, деб баҳолайди АҚШда истиқомат қилувчи муҳолифатдаги Бирдамлик ҳаракати лидери Баҳодир Хон Туркистон.\nМирзиёев бошчилигидаги ҳукумат 2016 йил диктатор Ислом Каримов ўлимдан сўнг, муҳолифат лидерларини, фуқролик жамиятини, мустақил ахборот воситаларини, хатто уларнинг яқинларини ҳам мамлакат ичкарисига киришига тўсиқ қўймоқда дейди, Бирдамлик лидери.\n3 августда Тошкентга сиёсий муҳожир Баҳодир Хон Туркистоннинг укаси Бобур Ҳасан ташриф буюрди. У Ўзбекистонни 2005 йилда 19 ёшида тарк этган эди. Сабаби Чориевнинг мауҳолифатдаги фаолияти унинг оиласига ўша пайтдаги ҳукуматнинг босимлари эди.\nБобур Ҳасанинг АҚШдан Ўзбекистонга қайтишидан мақсади. Мамлакатда янги ишчи ўринлар яратиш, корхоналар барпо этиш эди. Бу эса давлатга катта фойда олиб келарди. “Бу ватанга бўлган муҳаббат, ватанпарлик нишонаси эди”, – дейди Баҳодир Хон Туркистоннинг укаси.\nБобурнинг ишлаб чиққан лойиҳасида, жамоат жойларига умумий ҳожатхоналар қурилиши лозим эди. Шунингдек кўп қаватли автомобил турар жойларини барпо этиш. Ўзбекитонда туризм соҳасини ривожлантиришга бел боғлаган эди. Лойиҳанинг умумий қиймати 50 миллион АҚШ доллари бўлган.\nБобурни Тошкент аэропортидан текшириб уни ортга яъни Москвага қайтариб юборишди. Натижада Бобур Ҳасан Президент Мирзиёв томонидан 15 июлда чиқарилган транзит визаларга оид фармондан фойдаланишга қарор қилди. Фармон Ўзбекистон орқали учаётган 101 мамлакат сайёҳларига, жумладан АҚШ фуқароларига ҳам, тегишли ҳужжат тақдим этилган тақдирда беш кун давомида Ўзбекистонда визасиз бўлиш имкониятини беради.\n«Мен Ўзбекистонда уч кун бўлишни режалаштирган эдим, менда Қозоғистонга учиш учун чиптам бор эди, менинг аэропортдан Тошкентга киришга ҳуқуқий асосларим бор эди», – дейди Бобур Ҳасан.\nУнинг айтишича, аэропортдаги чегара ҳодимлари унинг сўзларини кинояли тинглашди, Президент Мирзиёв ўтган йили АҚШдаги ватандошларни ватанга қайтиб, мамлакат иқтисодиётини кўтаришга кўмаклашилар деган эди.\n«Москвада ўзимни ноқулай сездим, нега мени туғилиб ўсган ватанимдан Россияга депорт қилишмоқда, – дейди Бобур шунингдек– Менга бу оғир бўлди…»\nМирзиёв бошчилигидаги Ўзбекистон ҳукуматининг қарийб икки йиллик бошқарувини ҳам аниқки авторитаризм билан сиёсий муҳолифларни ва бошқа мустақил жамоат институтларни яна матбуотни киргизмай бошқармоқда-дейди Баҳодир Хон Туркистон.\n«Сиёсий партиялар ва муҳолифатни тайинлаш бу– бу ҳокимият учун кураш, – дейди Чориев. – Мирзиёев, ҳам Каримовдек, рақобатчиларни кўришни истамайди, у ҳам барчани бирдек, унинг назоратида бўлишини ҳоҳлайди».\n«Нега Мирзиёев сиёсий маҳбусларни озод қиляпти, нега маҳаллий ОАВларга етарлича эркинлик бериляпти?» Бу саволга Чориев шундай жавоб беради, Мамлакат ичкарисидаги ОАВларни истаган пайтида қўлини чўзса, қўли етади. Айбсиз сиёсий маҳбуслар эса кўп йиллик қамоқдан сўнг бу режимга ҳавф туғдирмаслигини билади.\n«Нима қилиш керак?» – Биз Мирзиёевнинг ислоҳотларига қойил қолишни тўхтатишимиз ва унга ҳақиқий сиёсий ўзгаришларни қилишини, талаб қилишимиз керак-деб ҳисоблайди «Бирдамлик» лидери.\n“Ўзбекистонда Шавкат Мирзиёевнинг авторитаризм даври бошланди, у ерда сиёсий муҳолифат ва мустақил матбуот учун Каримов давридек, жой йўқ”, – дейди Баҳодир Хон Туркистон.\nTuron24: хориждаги мухолифат вакилларига ҳам, ...\n8 сентябрь куни Тошкентда мустақил ва нодавлат оммавий ахборот воситаси сифатида тақдим қилинган Turon24 ахборот агентлигининг очилиш маросими бўлиб ўтди. «Ўзэкспомарказ»да ...\nЖамиятSeptember 13 2018, 02:09


Чехияда юк машинаси йўловчи поезди билан тўқнашиб кетди\n10:31 / 08.09.2015\nЧехиянинг энг шимолий шаҳри Шлукновда юк машинаси йўловчи поезди билан тўқнашиб кетди, деб ёзмоқда Denik нашри.\nНохуш воқеа оқибатида 4 киши, жумладан юк машинаси ҳайдовчиси жиддий жароҳат олди. Жароҳатланганлар тиббий вертолёт ёрдамида шифохонага етказилди. Иккита вагондан иборат йўловчи поездида умумий ҳисобда 15 киши бўлган.\nДастлабки маълумотларга кўра, шағал тош ортилган DAF русумидаги юк машинаси шлагбауми бўлмаган темир йўл кесишмасига тақиқловчи сигналда чиқиб кетган. Йўл-транспорт ҳодисаси поездлар ҳаракатланиш жадвалини издан чиқарди, поездлар ўрнига автобуслар жўнатилди. Юк машинасини рельслардан олиш учун юқори оғирликдаги юк кўтарувчи мобиль крандан фойдаланилди.\nВоқеа мутахассислар томонидан тергов қилинмоқда. Кўрилган зиён 13,5 млн чех кронасига (тахминан 500 минг доллар атрофида) баҳоланмоқда.


13.07.2019 00:55 1 5010\nБаъзида кутилмаган ердан бир муаммо чиқиб, осон ва оддий туюлган ишинг ҳам битмай қолади. Умуман иложи топилмайди. Синглим Қўқон давлат педагогика институтига ҳужжат топширгани борган кун ҳам худди шундай бўлди. Сабрингиз етса, абитуриентнинг тинка қуритар ва машаққатли саргузаштларини қисқароқ қилиб бир бошдан айтиб бераман.\n2019 йил 10 июль. Синглим Қўқон давлат педагогика институтига боради ва тумонат навбатдан ўтиб, компютерда ўтирган операторга паспортини беради. Бошқаларга бирпасда тўлов учун инвойс чиқариб бераётган оператор бу гал анча уриниб, хатолик юз бераётганини айтади. «Паспорт стол»га учрашиб кўришни маслаҳат беради. Синглим менга қўнғироқ қилиб, бу ҳақда айтгач, ҳайрон бўлдим: нега? Паспорти биометрик, 2013 йили олинган бўлса, нимага хато чиқади? Олий ва ўрта махсус таълим вазирлиги coll-марказига боғландим. Қабулнинг электрон тизими Давлат тест марказига тегишлилигини, уларга боғланишим зарурлиги айтишди. Телефон қилдим, бир неча бор уринишлардан сўнг, гўшак кўтарилди. Улар ҳам ҳайрон: «бўлиши мумкин эмас». Ахборот технологиялари бўйича масъул ходимлар билан гаплашиб, менга ўзлари қўнғироқ қилишларини айтишди. 15-20 дақиқадан сўнг, телефон қилишиб, операторга яна учрашишни, уларга ДТМ телефон рақамлари берилганини, боғланишса, хатоликни бирга ҳал қилишларини айтишди.\nАммо оператор шунчаки инвойс чиқаришини айтиб, ичкарига – қабул комиссияга учрашишни тавсия қилибди. Қабул комиссиясидагилар ҳам бир-икки уринибди, у ерда ҳам хатолик, бундай шахсий идентификацион рақам бўйича маълумот йўқ. Аммо ДТМга телефон қилишдан кескин бўйин товлашади, муаммо уларда эмаслигини айтишади. Бир неча соатдан бери навбатда турган ва тоқати бутунлай тугаган бошқа абитуриетлар, уларнинг яқинлари ҳам кўп вақтни олаётган синглимга нисбатан қатъий норозилик билдиришади.\nБундан сўнг мен яна ДТМга қўнғироқ қилдим, улар вазиятни ўрганиб, ўзлари телефон қилишларини айтишди. Аммо бу гал қўнғироқ қилишмади. Катта эҳтимол билан улар муаммонинг моҳиятини у қадар англай олишмади. Чунки гап нимада эканини бир неча бор қайта-қайта тушунтиришимга тўғри келди. Интернетда тўловни ДТМнинг pay.dtm.uz сайтидан ҳам қилиш мумкинлигини ўқигандим. Ўзим ҳам бир неча бор уриндим, «404. Маълумот хато киритилди» мазмунидаги ёзув чиқди. Чиқмаган жондан умид, дея Миграция ва фуқаролик бош бошқармасига телефон қилдим. Улар охирги 2-3 кун ичида юзга яқин шундай мурожаат бўлганини, бироқ бу муаммони ҳал қилиш уларнинг имкон даражасида эмаслигини айтишди. Туман «паспорт столи»га боришни, Давлат персоналлаштириш марказига ҳам мурожаат қилиб кўришни тавсия қилишди. Давлат персоналлаштириш марказига боғландим. Гўшакни кўтарган аёл бу масалада ахборот бера олмаслиги, уларга бевосита туман паспорт бўлими мурожаат қилиши кераклигини айтди.\nШундан сўнг Учкўприк туман «паспорт столи»га жўнадим. Аксига олиб, ўша куни Фарғонада мажлис экан, ҳамма ёппасига йиғилишга кетибди, постдаги ака: «Эртага эрталаб тўққизга келаверинг», деб маслаҳат берди. Кун ҳам кеч бўлиб қолганини ҳисобга олиб, синглимга уйга қайтишини айтдим. ДТМнинг серверлари юклама кўплигидан қийналаётган бўлса, кечқурун, юк камайганда яна уриниб кўраман, деб ўйладим. Аммо тунда ҳам шу аҳвол: хатолик такрорланаверди. Шунда синаш учун ўзимнинг, яқинларимнинг паспорт маълумотларини киритиб кўрдим: ажабо, ишлади! Исм-шарифлар билан бирга инвойс рақами ҳам чиқиб келди. Демак, муаммо мутлақо паспортда!\n2019 йил 11 июль. Синглим укам билан бирга эрталабдан туман паспорт бўлимига йўл олди. Мутахассислар бундай мазмундаги мурожаатлар бўлаётганини, 2013 йилдаги кўп паспортларда шундай муаммо борлигини айтишади. Чунки у пайтлар биометрик паспорт тизими туманда янги йўлга қўйилган, маълумотлар базага тўлиқ киритилмаган бўлиши мумкин. Ягона йўл: паспортни алмаштириш. Аммо янги паспорт тайёр бўлиши учун камида ўн беш кун кетади.\nШундан сўнг Давлат хизматлари агентлигининг туман бўлимига учрашилди. Бўлим мутахассиси ҳам бир неча бор уриниб, натижага эриша олмади. Орада Қўқон давлат педагогика институтининг қабул бўлимига ҳам яна бориб келинди. Натижа эса йўқ.\nПаспорт бўлими раҳбарига вазият тушунтирилди, Давлат хизматлари агентлигида ҳам муаммо ҳал бўлмагани айтилди. Паспорт бўлими бошлиғи шахсан ўзи паспорт маълумотларини тизимдан текшириб кўради: эски нобиометрик паспорт бўйича базадан маълумот чиқади, аммо биометрик паспорт бўйича ҳеч қандай маълумот йўқ. Шу ерда бир жиҳатни алоҳида эътироф этиш ўринли: туман паспорт бўлими раҳбари ва Давлат хизматлари агентлиги туман бўлими мутахассисининг фидойиликлари диққатга сазовор. Улар имкон қадар муаммони ҳал қилишга интилишди, хайрихоҳ муносабатда бўлишди.\nПаспорт бўлими раҳбари ДХА туман бўлимига шахсан бирга кириб, жараённи ўз кўзи билан кузатибди. Чунки эски нобиометрик паспорт бўйича базада маълумот кўрингани умид уйғотган эди-да! Балки олдин эски маълумотни ўқитиб олиб, кейин ШИР рақамини киритиш мумкиндир. Афсуски, бу ҳам фойда бермади: ДХА тизимида нобиометрик паспорт бўйича қабул пункти йўқ экан. Шахсий маълумотларни қўлда киритишга эса имкон берилмаган.\nНоилож, янги паспортга ариза берилди. Вақтинчалик паспорт маълумотномаси (9 форма) олинди. Зора, шахсий идентификацион рақам бўйича маълумотлар базага кириб қолса. Аммо бу ҳам ҳозирча иш бергани йўқ. Орадан бир кун ўтиб, pay.dtm.uz да текшириб кўрдим, беҳуда – ҳалиям хатолик чиқяпти.\nШу ўринда мулоҳаза туғилади. Янги тизим бу йил биринчи марта синовдан ўтяпти. Тан олиш керак, қулайлиги зўр. Лекин потенциал муаммоларни ечиш учун нега эшик қолдирилмаган? Нега маълумоти автоматик кўринмаган абитуриентнинг паспорт маълумотларини қўлда киритиш имкони қолдирилмаган?\nТўлов қилмагунча, абитуриент бечора ҳужжат топширолмайди. Тўлов қилай деса, йўл йўқ. Ҳужжат топшириш муддати тугашига эса 3 кун қолди. Агар мутасаддилар айтган гапларга таянсак, бундай муаммога дуч келган камида 100 нафар абитуриент бор. Бундай муаммо бошқа ҳеч кимда йўқ деб ҳам ўйлайлик. Аммо бир нафар бўлса ҳам абитуриентнинг умидлари қабулдаёқ синдирилиши, бошқалар қатори тенг имконият берилмаслиги адолатсизликдир.\nТўғри, у қабул бошланганидаёқ комиссияга учрашганида, муаммо олдинроқ аниқланганида, паспортни янгисига алиштириш, бошқалар қатори осонгина ҳужжат топшириш мумкин бўларди. Лекин бунақа бўлишини ким билибди? Отим ўлишини билганимда, чакса кепакка сотар эдим, дейди-ку эскилар.\nХуллас, икки кунлик сарсонгарчиликлар мутлоқ натижасизлик билан тугади. Хўш, бу каби дарди оғир муаммога учраганлар кимга мурожаат қилсин? Унинг ечимига калит кимда? Ким ёрдам беради? Қабул комиссиялари-ю ДХА марказларига учрашишни қайта тавсия қилишдан наф йўқ. Муаммо улардан ташқарида. Қабул жараёнига бевосита бош-қош бўлган Давлат тест марказидан муаммонинг ижобий ҳал этилишида амалий қадамларни кутамиз.\nпаспорт тўлов ДТМ муаммо қабул pay.dtm.uz


Эртага ҳам Ўзбекистонда қор ёғиши кутилмоқда - Zamin.uz\n20:28 / 10.12.2020\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10° совуқ, кундузи 0-5° совуқ бўлади. “Замин” янгиликларини “Инстаграм”да кузатиб боринг


Ўзбекистонда 25 йил амал қилган вақтинча низом ниҳоят бекор бўлди\n20:36 04.12.2017 Ҳавола олиш\nТОШКЕНТ, 4 дек — Sputnik, Дилшода Раҳматова. Русларда ҳеч нима вақтинчалик нарса каби умрбоқий бўлолмайди, деган ибора бор. Айнан шу иборани кейинги 25 йил давомида Ўзбекистонда "Ички ишлар органларида хизмат ўташ тўғрисидаги муваққат низом" исботлаб турган эди.\nАйнан шу Муваққат низом билан милициянинг 2 авлоди хизматга кириб, пенсияга ҳам чиқиб кетди (Ўзбекистонда милиция ходими 12,5 йилда пенсияга чиқариларди, изоҳ қуйироқда).\nНиҳоят, ушбу, "умрбоқий" низом бекор бўлди. 2017 йил 29 ноябрь куни Ўзбекистон Республикаси Президентининг ички ишлар органларида хизмат ўташ тартиб-қоидаларини белгиловчи қарори эълон қилинди.\nЎзбекистонда милиция ходимларига ўзини фуқаролардан устун қўйиш ман этилди\nБир вақтнинг ўзида республиканинг барча ҳудудида бир кунлик хизмат бир ярим кунга тенглаштирилди. Илгари бу имтиёз Тошкент шаҳридан ташқари барча ҳудудларда мавжуд эди. Гўё, Тошкент бошқа ҳудудлардан иқлими билан тубдан фарқ қиладиган минтақада жойлашган. Энди бу номутаносибликка ҳам чек қўйилди.\n- ўзини ҳуқуқбузарлик содир этишга ундаган ҳар қандай шахс ёки бошқа ходимлар томонидан содир этилган ҳар қандай ҳуқуқбузарликлар тўғрисида юқори турувчи раҳбарига ёки тегишли органларга хабар беришга мажбур;\nМутахассислар томонидан "тарихий" деб аталаётган ушбу қарор, шунингдек, хизмат ўташ, аттестациядан ўтказиш, устоз-шогирд анъаналарини давом эттириш ва бошқа қатор масалаларда жиддий ўзгаришларни кўзда тутади. Бир сўз билан айтганда, Низом ички ишлар органларида кадрлар билан ишлаш масаласида шаффофликни, очиқликни таъминлаш, бу соҳада бугунги кунда юзага келган иллатларни бартараф этишга қаратилган.


Дилноза Кубаева: “Ҳамкасбларимдан Асал ва Заринанинг маҳоратига тан бераман”(Эксклюзив) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дилноза Кубаева: “Ҳамкасбларимдан Асал ва Заринанинг маҳоратига тан бераман”(Эксклюзив) 13:01, 28 май 2016\tБу актриса доим кулиб туради, самимийлиги табассумида, сўзларида, ижро этган ролларида ҳам намоён.¬ Дилноза ¬Кубае¬ва¬ ма¬ҳоратли ижроси билан халқ меҳрини қозониб келаётган ижодкорлардан бири, десак адашмаймиз. Аслида, у интервью беришни хушламайди. Аммо ҳар гал мухлислари билан газета ёки телевидение орқали ғойибона учрашар экан, уларга айтадиган гапи бўлади...\n— Назаримда, бугун ўзбек киносида сокин бир давр ҳукм сураётгандек. Аммо шунда ҳам иш тўхтаб қолгани йўқ. Хусусий киностудиялар томонидан яхши ижод маҳсулларини кузатиб турибмиз. Ёдингизда бўлса, бир неча йиллар аввал ўзбек киноси ҳамманинг эътиборини тортиб, кинотеатрлар телетомошабинлар билан лиқ тўлган эди. Бугунги кунда “Барон” фильми орқали кинотеатрлар яна гавжумлашган эди, бироқ афсуски “қароқчи”ларнинг шарофати билан бу жараён узоққа чўзилмади. Бугунги фильмлардаги мавзулар бироз майдалашиб бораётгандек. Бундан ташқари, санъатга алоқаси бўлмаган, бу соҳадан умуман йироқ инсонларнинг фаолияти ҳам кинонинг оқсаб қолишига сабаб бўляпти. — Сўнгги марта қайси фильмни томоша қилдингиз?\n— Актёр-актрисалар доим роль кутиб яшайди. Истеъдодлар кам дейсизми? Уларни юзага чиқариш учун яхши сценарийлар керак! Маҳоратли режиссёр, сценарий муаллифлари билан ҳамкорликда иқтидорлиларни юзага чиқариш керак. Аммо мен бу давр ўткинчилигига ишонаман. Вақти келиб, албатта янги чеҳралар ва янгидан-янги иқтидорлар юзага чиқади. — Энди шахсий ҳаётингиз билан боғлиқ мавзуларга ҳам тўхталсак. Ҳаётда қайнсингил ва қайнопа ролларини қандай бажаряпсиз?\n— Акам ва укамнинг турмуш ўртоқлари билан худди опа-сингил, дугоналардекмиз. Уларнинг иккисидан ҳам ёшим катта бўлса-да, доим бир-биримиз билан маслаҳатлашиб иш кўрамиз. Болалигимиздан онам бизга, “Ҳар қандай вазиятда ҳам бир-бирингга ҳурмат билан муносабатда бўлинглар”, деб ўргатганлар. — Ўғлингиз ва унинг қизиқишлари ҳақида ҳам гапириб берсангиз.


«Биринчи Президент ва спорт»\n29 август куни пойтахтимиздаги Олимпия шон-шуҳрати музейида таниқли спортчи ва мураббийлар, фахрийлар иштирокида Ўзбекистоннинг Биринчи Президенти хотирасига бағишланган учрашув бўлиб ўтди.\nТадбир Ислом Каримов номидаги Ёдгорлик мажмуаси, Ислом Каримов Фонди, Жисмоний тарбия ва спорт вазирлиги, Ўзбекистон Олимпия қўмитаси ҳамкорлигида ташкил этилди.\nИслом Каримов ташаббуси билан барпо этилган Олимпия шон-шуҳрати музейи, 1996 йил 1 сентябрь куни фойдаланишга топширилган. Тантанали очилиш маросимида Ўзбекистоннинг Биринчи Президенти Ислом Каримов ҳамда Халқаро Олимпия Қўмитасининг президенти Хуан Антонио Самаранч қатнашган.\nИстиқлолнинг дастлабки кунлариданоқ жисмоний тарбия ва спортни ривожлантириш, аҳоли ўртасида соғлом турмуш тарзини шакллантириш, Ўзбекистоннинг халқаро миқёсдаги нуфузини оширишга спортдаги юксак ғалабалари билан ҳисса қўшадиган муносиб йигит-қизларни вояга етказиш, бир сўз билан айтганда, маънан ва жисмонан соғлом авлодни тарбиялаш устувор вазифа этиб белгиланган.\nМана шу йўлдаги интилишларнинг самараси ўлароқ Ислом Каримов орзу қилган баркамол авлод вакиллари-спортчиларимиз халқаро мусобақаларда юқори натижаларга эришиб, Ўзбекистоннинг шон-шуҳратини бутун дунёга тараннум этиб келмоқда.\nТадбирда Биринчи Президентимизнинг рафиқаси Татьяна Каримова сўзга чиқиб, шу кунларда Жакарта шаҳрида бўлиб ўтаётган Ёзги Осиё ўйинларида қўлга киритилаётган юксак ғалабалар билан Ўзбекистон терма жамоасини самимий муборакбод этди.\nТатьяна Акбаровна фахрий меҳмонлар китобига эзгу тилаклар билдирилган дастхат ёзиб қолдирди. Музейга совға сифатида «Ислом Каримов – Мустақил Ўзбекистон асосчиси» хотира китоби ва «Бутун оламни жо қилган юрак» кўргазмаси каталоги тақдим этилди.


Бош мақола, Муҳаррир минбари, Муҳаррир танлови | 10/31/2015 7:34 PM 14196 марта ўқилди\nTulqin qurboshi says:\n11/01/2015 at 3:52 PM\nИсмат ака тарихимиздаги ресубликамиз раҳбарларидан Ш.Рашидов ва У.Юсуповни тўғри ёритибсиз. Нега Каримовни булар сафига қўшдингиз? Бу одам халқни нафратига учраган фақат ўзини сиёсий ҳокимятда мутлоқ тўриши учунгина яшаган. У 1989–1991 йилларда мустақиллигимизга қарши тўргани ҳеч кимни эсидан чиққани йўқ!\n“Бироқ ҳақиқатни қайд этар бўлсак, Шароф Рашидов заҳарланганлигига шубҳа йўқ.\nБуни унинг ёнидаги энг яқин кишилардан шахсан ўзим ҳам эшитганман.”\nШу туфайли ҳам қабрини КГБ биносини ёнига қўйишади кўз қулоқ бўлиб тўриш учун.\n11/01/2015 at 4:29 AM\n“Дунё ўзбеклари” Бош муҳаррири Исмат Хушевга!\nХалкимизнинг буюк инсонларини хар доим хурмат билан ёдга олиб, уларнинг порлок хотирасини, рухини шод килаётганлигингиз учун бошим ерга теккунича таъзим киламан! Халкимизнинг дилидаги орзуларини руёбга чикараяпсиз.\nБитта аччик хакикатни айтиб утишга мажбурман!\nШАРОФ РАШИДОВ – РУС БОСКИНЧИЛИГИ ЗАМОНИДА, ХУР ВА ЭРКИН, ТУКИН-СОЧИН ВА БАХТЛИ, ШОД ХУРРАМЛИКДА ЯШАТДИ. ЮРТИМИЗНИ ОЗОД ВА ОБОД, АГРАР МАМЛАКАТГА АЙЛАНТИРДИ.\nИСЛОМ КАРИМОВ – МУСТАКИЛ ДАВРДА МИЛЛИОНЛАБ ХАЛКИМИЗНИ ВАТАНГАДО, УЗГАЛАР ЭШИГИДА МАРДИКОР, ТУРМА ВА КОНЦЛАГЕРЛАРДА ЧИРИТИШ, БОЙ МАМЛАКАТНИ ХАРОБАГА АЙЛАНТИРДИ ДЕГАН НОМ БИЛАН КОЛАЯПДИ ВА БУ ЖУДА ХАМ АЧИНАРЛИК, КУЗ ЮМИБ БУЛМАЙДИГАН ШАРМАНДАЛИК БИР ХОЛАТДИР.\nВАКТ УТИШИ БИЛАН ХАЛКИМИЗНИНГ УМИДИ ХАМ СУНИБ БОРМОКДА, ПРЕЗИДЕНТНИНГ ХАБАРЛАРИ ЙУК ДЕГАН ЭРТАК ХАМ НИХОЯСИГА ЕТИБ БУЛДИ. ХАКИКАТНИ АЙТА ОЛАДИГАНЛАРНИ ЙУК КИЛИШ БИЛАН ХАЛК ТУРМУШИНИ ЯХШИЛАБ БУЛМАЙДИ.\nКУЧ ИШЛАТАР ТИЗИМЛАР РАХБАРЛАРИ КАРАТЕЛЛИК ИШЛАРИНИ ТУХТАТИБ, ЯХШИЛИК САРИ ЮЗЛАНИНГИЗЛАР. СИЗЛАР ХАМ ШУ ХАЛК ФАРЗАНДИСИЗКУ!РАШИДОВ ХАЛК ЮРАГИДА ЯШАБ ҚОЛДИ, КАРИМОВ-ЧИ???!!!\n11/01/2015 at 12:44 AM\nБиз фақат орзу қиламиз Шароф бободек Ўзбекистонга давлат бошлиғини. Ислом Карим бутун мамлакатда мозордаги қурқинчли тинчликни ўрнатди. Одамлар худодан қўрқмайди И.Каримдан азройилдан қўрқандек қўрқади. Бундай халқ жуда муносиб, ўз жоҳил ҳукимдорига.\n11/01/2015 at 12:32 AM\nШ.Рашидов ўз замонасини инсофли диёнатли Ўзбекистон раҳбари эди. У пайтлари Шароф Рашидовга жуда қийин бўлган чунки Москвада ўтирганлар уни ҳеч қачон ўз ҳолига қўймаган шунда ҳам ўзбек халқини меҳрини қозонди. Каримов бўлса ўз шахсини ўйлаб, худбинлик касалига чалиниб, сиёсий ҳокимятга бир умр ўтириш учун нима нағмалар ўйлаб топмади. Охир оқибат барча имкониятни бой бериб халқни мардикорга айлантирди.\nБухорийни ўлдириш учун тепкини босганга 200 минг доллар тўланган - 51934 марта ўқилган\n“Дунё ўзбеклари” тақдим этади – Абдулла Орипов: Шоир Эркин Воҳидовга - 40509 марта ўқилган\nГенераллар Бахтиёр Ғуломов ва Зокиржон Алматов – давлат ишига тикланмаган… - 39564 марта ўқилган


Ucell абонентларидан рақамларини биометрик паспортга қайта расмийлаштириш талаб этилмоқда\nЎзбекистондаги Ucell мобил алоқа оператори мижозлари телефон рақамларини қайтадан рўйхатдан ўтказишлари талаб этилмоқда. Ucell абонентларининг Озодликка айтишича, қайта рўйхатдан ўтказилмаган телефон рақамлари ўчириб қўйилмоқда. Шу сабабдан Ucell идораларида телефон алоқасидан айрилиб қолишдан хавотирга тушган мижозлар тўс-тўполонини кузатиш мумкин. Ucell расмийсининг Озодликка айтишича, бу Ўзбекистон Ахборот технологиялари ва коммуникацияларини ривожлантириш вазирлиги талаби билан амалга оширилмоқда. Мазкур операторнинг эгаси Швециянинг TeliaSonera ширкати ўтган ҳафта Ўзбекистонни тарк этишини эълон қилган эди.\nШу кунларда Ўзбекистондаги Ucell мобил оператори офислари мижозлари тарафидан ишғол қилинмоқда. Мобил абонентларнинг Озодликка айтишларича, ширкат ўз мижозларидан эски паспортга расмийлаштирилган телефон рақамларини қайта рўйхатдан ўтказишни талаб қилмоқда. Яқин кунлар ичида янги биометрик паспортга расмийлаштирилмаган телефон рақамлари ўчириб қўйилишидан огоҳлантирилмоқда, дейди Ucell абонентларидан бири.\n“Шунинг учун ҳозир ҳамма жойда тўс-тўполон, абонентлар бир-бирлари билан жанжаллашишгача бормоқда. Сабаби Ucell-да эски паспортга олинган номерлар қулфланар экан”, дейди суҳбатдош.\nСамарқанддаги Ucell офисидан олинган бу расмни Озодлик мутарийси юборди\nUcell мобил операторининг Тошкентдаги марказий офисидаги Озодлик манбаси рақамлар қайта рўхатдан ўтказилаётганини тасдиқлади. Унинг айтишича, бу Ўзбекистон Ахборот технологиялари ва коммуникацияларини ривожлантириш вазирлиги талаби билан амалга оширилмоқда.\n“5-6 йил олдин олинган номерлар эскириб қолган. Ҳозир паспортлар ҳам ўзгарди, кўча номи, маҳалла ва районлар номлари ҳам ўзгарди-ку. Шунинг учун рақамларни янги биометрик паспортларга расмийлаштиряпмиз. Шунчаки, маълумотлар янгиланяпти. Алоқа вазирлигидан юборилган буйруқ бўйича қилиняпти бу иш”, дейди Ucell ширкати расмийси.\nСуҳбатдошимиз, телефон рақамларини яқин орада қайта рўйхатдан ўтказмаган мижозлар мобил алоқадан узиб қўйилишини тасдиқлади.\n“Номер блок қилиб қўйилади. Лекин абонент истаган пайтда келиб биометрик паспорти нусхасини топширса, яна улаб қўйилади. Биласиз авваллари истаган одамга номерлар бериб юборилган, ўшаларни ҳозир мижозлар ўзларининг номига регистрация қилишлари мумкин. Ўзбекистонда ҳар бир рақам расман регистрация қилиниши керак, бўлмаса, ҳар қандай жиноятчи номер олиб, жиноят содир қилиши мумкин”, дейди Ucell ходими.\nУнинг таъкидлашича, бу жараён биргина Ucell эмас бошқа мобил ширкатлари тарафидан ҳам амалга оширилмоқда.\nЛекин Озодлик билан гаплашган Beeline ва UMS мобил операторлари вакиллари бу иддаони рад этишди.\n- Ҳеч нима қилмайди, эски паспортингизда тураверади. Шунчаки бизга қўнғироқ қилганингизда бизга эски маълумотларинингизни айтишингиз керак бўлади. Биз номерингизни блок қилмаймиз. Блок қилиниши мумкин, қачонки, бошқа номерингиздан қарзингиз бўлса, ёки сизнинг маълумотларингизни биладиган одам телефон қилиб, музлатиб қўймагунча блок қилинмайди. Ҳеч қанақа янги паспорт маълумотларини бериш шарт эмас,- деди UMS мобил ширкати вакили.\nUcell мобил оперторининг эгаси Швециянинг TeliaSonera ширкати Ўзбекистон телекоммуникция бозорини тарк этиш ниятида эканини эълон қилди.\nUcell расмийси Озодликнинг рақамлар қайта рўйхатга олинаётгани TeliaSonera мамлакатни тарк этишини эълон қилгани билан боғлиқми, деган саволини жавобсиз қолдирди.\nTeliaSonera бош директори Йохан Деннелинд ширкатнинг Ўзбекистонда 8 йиллик фаолиятини якунлаш қарорига бу мамлакатдаги бизнеси билан боғлиқ коррупция жанжали, қолавреса, конвертация муаммолари боис ширкат топган фойдасини мамлакатдан олиб чиқа олмаётгани ҳисса қўшганини эътироф этди.\nTeliaSonera Ўзбекистонда бизнес қила олиш имкони эвазига бу мамлакат президентининг қизи Гулнора Каримовага 320 миллион АҚШ доллари миқдорида пора бергани гумони билан бир неча давлат томонидан тергов қилинмоқда.\nОзодлик иштирокидаги журналистик суриштирувлар натижасида жамоатчилик ва терговчилар эътиборига тушган коррупцион жанжалдан аввал, 2012 йилнинг апрелида Ucell мобил оператори ўз мижозларига оид маълумотларни Ўзбекистон Миллий хавфсизлик хизматига тақдим қилгани билан боғлиқ хабарлар Швеция жамоатчилиги томонидан қораланган эди.\nЎша пайтда ширкат вице президенти Озодлик билан суҳбатда “TeliaSonera Ўзбекистон ва бошқа мамлакатлар ҳукуматлари билан ҳамкорлик қилиб келган, бундан кейин ҳам қонун доирасида ҳамкорлик қилишда давом этади”, дея билдирган эди.


Элчи: пандемия тожик аёллари ва Сурия лагерларида қамалиб қолган болаларнинг қайтишига тўсқинлик қилди\nВ лагере "Аль-Холь\nПандемия тожик расмийларига ўз фуқароларини — Суриядаги Ал-Хол ва Роғ лагерлари аҳолисини уйларига қайтаришга имкон бермади, дея маълум қилди Тожикистоннинг Кувайт ва Ироқдаги элчиси. Маълумки, курд жангарилари ушбу лагерлардан тожик қизларини мажбуран олиб кетишган.\n«Биз аёллар ва болаларни ўз ватанига қайтариш учун иш олиб бордик, уларнинг аксарияти ўз иродасига қарши уруш зонасида қолмоқда. Аммо бизга коронавирус пандемияси халақит берди. Шунга қарамай, Тожикистон ҳукумати ўз фуқароларини ҳар қандай йўл билан ўз ватанига қайтариш ниятида», — деди Тожикистоннинг Кувайт ва Ироқдаги элчиси Зубайдулла Зубайдзода берган интервьюсида.\n8 февраль куни БМТнинг 20 дан ортиқ инсон ҳуқуқлари бўйича мутахассиси 57 мамлакат ҳукуматига Суриядаги Ал-Хол ва Роғ лагерида хавфли ва ғайриинсоний шароитда сақланаётган ўз фуқароларини зудлик билан ўз ватанларига қайтаришни сўраб мурожаат қилишди. Ушбу лагерда яшаётганларнинг аксарият қисми аёллар ва болалардир. Мустақил экспертлар 57 мамлакатдан, жумладан Озарбайжон, Грузия, Қозоғистон, Қирғизистон, Россия, Тожикистон, Украина, Ўзбекистон ва Эстониядан 64 минг киши Суриянинг шимоли-шарқида кўчирилганлар учун лагерларда бўлганлигини эсладилар.\n«Ҳозирда биргина Ал-Хол қочқинлар лагерида Тожикистоннинг 200 дан ортиқ фуқароси рўйхатга олинган, уларнинг 80 фоизини болалар ташкил этади. Афсуски, пандемия сабабли биз барча тожикистонлик фуқароларни Суриянинг барча лагерларида рўйхатдан ўтказа олмадик, — дейди Зубайдулла Зубаидзода.\nБМТнинг таъкидлашича, «Суриядаги лагерларда сақланаётган минглаб одамлар зўравонлик, эксплуатация, шафқатсизлик ва маҳрумликларга дучор бўлмоқдалар. Улар яшаётган шароит ва уларга бўлган муносабат, қийноққа солиш ёки бошқа шафқатсиз, ғайриинсоний ёки қадр-қимматни камситадиган муомала билан тенглаштирилиши мумкин».\nЗубайдулла Зубаидзоданинг айтишича, ўтган йилнинг декабрь ойида у ерда бўлган тожикистонлик фуқароларнинг рўйхатларини тузиш учун Ал-Хол ва Роғнинг лагерига ташриф буюрган. «Лагерларда вазият аслида жуда қийин, одамлар ғайриинсоний шароитда яшайдилар», — дея таъкидлади дипломат БМТ экспертларининг баёнотига изоҳ бериб.\nЭслатиб ўтамиз, 2018 йил 30 апрелда 84 бола Ироқдан Душанбега етказиб берилди. Булар Ироқдаги лагерларда ёки қамоқхоналарда бўлган экстремистик гуруҳларнинг тожик жангариларининг фарзандлари. Улардан баъзилари бир вақтлар ота-оналари томонидан Ироққа олиб кетилган, бошқалари ўша ерда туғилган. Уларнинг оталарининг аксарияти ўлдирилган ва оналари Ироқ қамоқхоналарида террорчиларга ёрдам беришгани учун ушлаб турилган. 2019 йил август ойида Тожикистон Ташқи ишлар вазири Сирожиддин Муҳриддин 86 тожикистонлик аёл ва 468 бола Суриядаги лагерларда сақланаётганини, Тожикистон фуқароси бўлган 43 аёл ва 1 бола Ироқ қамоқхоналарида эканлигини айтди.\nМанбаларга кўра, тожикистонлик фуқароларнинг Суриядан қайтиб келишига, шунингдек, Ал-Хол ва Роғ қароргоҳларини назорат қилаётган курд жангариларининг Дамашқ билан эмас, балки Тожикистон ҳукумати ва Бағдод ўртасида музокаралар ўтказилишини талаб қилишлари тўсқинлик қилмоқда. Сурия ва Ироқ тозаланганидан бери юзлаб тожик аёллари ва болалари курд кучлари томонидан асирга олинган.\n2014 йилда «Исломий давлат» (ИШИД) гуруҳи Сурия ва Ироқнинг бир қисмини Исломий халифалик деб эълон қилиб, ўз назорати остига олди. Расмий маълумотларга кўра, Тожикистоннинг 2 мингдан ортиқ фуқароси ушбу ўзини ўзи халифалик деб эълон қилган ҳудудга жўнаб кетган. Мутахассисларнинг фикрига кўра, кўплаб тожикистонликлар ёлловчилар қурбонига айланишган ёки урушга киришган. Улар Тожикистонда диний чекловлар ва уларнинг диний ҳуқуқлари поймол қилинишидан норози.


Роноцит – medu.uz – Дорилар ҳақида маълумотлар ўзбек тилида\nHome Йўриқномалар Роноцит\nПрепаратнинг савдо номи: Роноцит\nфаол модда: 500 мг ёки 1000 мг цитиколин (цитиколин натрий шаклида);\nёрдамчи моддалар: натрий гидроксиди ва/ёки хлорид кислотаси, инъекция учун сув.\nТаърифи: тиниқ, рангсиз ёки оч жигарранг-сарғиш рангли эритма.\nҲужайра мембранасининг (асосан фосфолипидларнинг) асосий ультраструктур компонентларини ўтмишдоши бўлиб, кенг таъсир доирасига эга: шикастланган ҳужайра мембраналарини тикланишига ёрдам беради, эркин радикалларни ортиқча ҳосил бўлишига қаршилик кўрсатиб, фосфолипазаларнинг таъсирини ингибиция қилади, шунингдек апоптоз механизмига таъсир кўрсатиб, ҳужайраларни нобуд бўлишини олдини олади. Инсультнинг ўткир даврида цитиколин бош мия тўқималарининг шикастланиш ҳажмини камайтиради, холинергик ўтказувчанликни яхшилайди. Бош мия жароҳатларида посттравматик команинг давомийлиги ва неврологик симптомларнинг яққоллигини камайтиради.\nБош мияни сурункали гипоксиясида цитиколин хотирани ёмонлашиши, ташаббуссизлик, кундалик ҳаракатларни бажаришда ва ўз-ўзига хизмат кўрсартишда ривожланадиган қийинчиликлар каби когнитив бузилишларни даволашда самаралидир.\nПрепарат билан узоқ муддат даволаниш мумкин, чунки цитиколин нафас жараёнига, пульс ва артериал босимга таъсир қилмайди.\nЦитиколин вена ичига ва мушак ичига юборилганида яхши сўрилади. Жигарда метаболизмга учраб, холин ва цитидин ҳосил қилади. Парентерал юборилганидан сўнг плазмада холиннинг концентрацияси сезиларли даражада ошади.\nЦитиколин бош миянинг тузилмаларига аҳамиятли даражада тақсимланиб, холин фракцияси фосфолипид структураларига ва цитидин фракцияси – цитидин нуклеотидлари ва нуклеин кислоталарига тез киришади. Цитиколиннинг юборилган дозасини фақат 15% одам организмидан чиқарилади: 3% дан камроқ қисми буйраклар орқали ва тахминан 12% – карбонат ангидрид гази билан бирга чиқарилади.\nбош миянинг дегенератив ва томирли касалликларидаги когнитив бузилишларда қўлланади.\nИшемик инсульт ва бош мия жароҳатлариини ўткир даври: тавсия этилган дозаси 1000 мг ни ташкил этади, ташхис қўйилганидан сўнг биринчи суткадан бошлаб ҳар 12 соатда юборилади; даволашнинг давомийлиги – камида 6 ҳафтани ташкил этади. Даволаш бошланганидан сўнг 3-7 кундан кейин мушак ичига юбориш (суткада 1-2 инъекция) ёки ичга қабул қилишга (агар ютиш фаолияти бузилмаган бўлса) ўтиш мумкин.\nИшемик ва геморрагик инсультларни тикланиш даври, бош мия жароҳатларидаги тикланиш даври, бош миянинг дегенератив ва томирли касалликларидаги когнитив бузилишлар: тавсия этилган дозаси суткада 500-2000 мг ни ташкил этади. Препаратнинг дозаси ва даволаш давомийлиги касаллик симптомларини оғирлигига боғлиқ.\nОнгни давомли бузилишларида касалликнинг дастлабки босқичларидан бошлаб препаратни узлуксиз қўллаш мумкин.\nКекса ёшдаги пациентларга Роноцит препарати вена ичига ёки мушак ичига юборилганида унинг дозасига тузатиш киритиш талаб қилинмайди.\nАмпуладаги вена ичига ва мушак ичига юбориш учун эритма бир марта қўллаш учун мўлжалланган. Ампула очилганидан сўнг эритмани зудлик билан ишлатиш керак. Препарат вена ичига юбориладиган изотоник эритмалар ва декстроза эритмасининг барча турлари билан мутаносибдир.\nНожўя самараларни учраш тезлигини қуйида ишлатилган кўрсаткичлари қуйидаги тарзда аниқланган: жуда кам ҳолларда (< 1/10000).\nМарказий нерв тизими ва периферик нерв тизими томонидан: жуда кам ҳолларда – уйқусизлик, бош оғриғи, бош айланиши, қўзғалувчанлик, тремор, фалаж бўлган қўл-оёқларни увишиши.\nОвқат ҳазм қилиш тизими томонидан: жуда кам ҳолларда – кўнгил айниши, иштаҳани пасайиши, жигар ферментларининг фаоллигини ўзгариши.\nАллергик реакциялар: жуда кам ҳолларда – тери тошмаси, терини қичишиши, анафилактик шок.\nБошқалар: жуда кам ҳолларда – иситма; айрим ҳолларда – қисқа муддатли гипотензив таъсири, парасимпатик нерв тизимини рағбатланиши бўлиши мумкин.\nваготонияда (вегетатив нерв тизимининг парасимпатик қисми тонуси устун бўлганида) қўллаш мумкин эмас.\nРоноцитни қонни тўхтатувчи воситалар, бош мия гипертензиясида қўлланадиган антигипертензив воситалар ва оддий перфузион суюқликлар билан бир вақтда қўллаш мумкин.\nБош мия жароҳатларида бош мия босимини пасайтириш учун маннитол ва кортикостероид воситалар каби дори воситаларни буюриш керак.\nБош мияга қон қуйилганида цитиколиннинг бир марта қўлланганидиган 500 мг дозасини ошириш мумкин эмас, бундай ҳолатда дозасини бўлиб (100-200 мг дан суткада 2-3 марта) юбориш мумкин.\nҲомиладорлик вақтида она учун даволашдан кутиладиган фойда ҳомила учун потенциал ҳавфдан устун бўлган ҳолдагина препаратни қўллаш мумкин.\nИнъекция учун эритма 4 мл дан рангсиз шиша ампулаларда. 5 ампуладан контур уяли ўрамда. 1 контур уяли ўрам қўллаш бўйича йўриқномаси билан бирга картон қутига жойланган.


"Tanlangan asarlar: Savohil, so‘nggi o‘q" китоби, Toxir Malik\nМазкур китобга ёзувчининг икки қиссаси жамланди. “Савоҳил” ва “Сўнгги ўқ” асарлари маълум маънода бир бирини тўлдиради. Уларда октябрь тўнтаришидан кейин халқимиз бошига тушган фожиалар қаламга олинган.\nСавоҳил ……………. 3\nСўнгги ўқ …………. 237


17.03.20 11:34\tmsk\n2020 йил 16 март қозоқ-ўзбек чегарасидаги тожик мигрантлари. Ozodi.org сайти фотосурати\nКоронавирус сабаб ўзбек-қозоқ чегарасида 17 соат ушланиб қолган икки юзга яқин тожик мигрантлари «Навоий» чегара пунктидан ўтказиб юборилди. Бу ҳақда «Озоди» хабар беради. Тожик мигрантлари ватанига қайтаркан «Қоплонбек» чегара пунктининг қозоқ томонидан ўта олганлар, лекин «Навоий» чегара назорат пункти уларнинг киришига рухсат бермайди. Мигрантлар ортга ҳам қайтолмаганлар, чунки қозоқ чегарачилари фақат Ўзбекистон фуқароларини ўтказа олишларини айтганлар.\nВазият воқеанинг матбуотда ёритилиб, Тожикистон Ташқи ишлар вазирлигининг Нур-Султон ва Тошкент билан музокаралар ўтказганидан сўнг ҳал этилди. 16 март куни кечқурун тожикистонликлар машиналари Ўзбекистон ҳудудида текширувдан ўтказилган.\nAvestaнинг хабар беришича, Тожикистон Ташки ишлар вазирлиги фуқароларни Қозоғистон ва Ўзбекистонга бормасликни, жумладан у ердан транзит сифатида ҳам ўтмасликни маслаҳат берган. Ушбу республикаларга бўлиб турган Тожикистон фуқароларига зарур бўлганда Тошкент, Нур-Султон ва Олма-Отадаги дипломатик ваколатхоналарга мурожаат қилиш тавсия этилган.\nЎз ҳудудида коронавирус эпидемиясини эълон қилмаган Тожикистон ўз навбатига фуқароларининг Ўзбекистон ва Қозоғистонга боришига чеклов жорий этган.


11:03 / 18.07.2017\nҲужжатда таъкидланишида, парвозлар хавфсизлигининг назорат қилиш давлат инспекциясининг ҳозирги ташкилий тузилмаси ва штат бирлиги авиация ходимларини лицензиялаш ва эксплуатация инспекцияларини ўтказиш бўйича алоҳида функцияларни тўла ҳажмда бажариш имконини бермаяпти.\nҚарор билан Ўзбекистон Республикаси парвозларнинг хавфсизлигини назорат қилиш давлат инспекциясининг янги вазифалари белгиланди:\n- фуқаролик ва тажрибавий авиация фаолияти соҳасида давлат сиёсатини амалга ошириш;\n- Ўзбекистон Республикаси ҳаво ҳудудидан унинг фойдаланувчилари хавфсиз фойдаланишини таъминлаш;\n- фуқаролик авиацияси ва унинг Ўзбекистон Республикасидаги объектларининг хавфсиз ишлашини таъминлаш;\n- фуқаролик авиацияси фаолиятининг парвозлар хавфсизлигини таъминлаш бўйича сертификация ишларини ташкил этиш ва таъминлаш;\n- ҳаво ташувлари билан боғлиқ бўлган аэропортларда ҳаво кемаларига хизмат кўрсатиш бўйича фаолиятни лицензиялашни ташкил этиш;\n- фуқаролик ва тажрибавий авиация фаолияти соҳасида давлат назоратини амалга ошириш, авиация ҳодисалари ҳамда фуқаролик ва тажрибавий ҳаво кемалари билан ҳолатларни суриштирувдан ўтказиш;\n- Ўзбекистон фуқаролик авиацияси манфаатларини халқаро ташкилотларда тақдим этиш.\nШунингдек, Дававианазорат тузилмасида янги бўлимлар пайдо бўлади. Улар:\n- учувчисиз учар қурилмалардан фойдаланишни ҳисобга олиш ва назорат қилиш бўлими, 3 штат бирлигида;\n- хорижий эксплуатантларнинг эксплуатация инспекцияси бўлими, 3 штат бирлигида.\nБундан ташқари, эндиликда Дававианазорат бошлиғи мақом бўйича вазирнинг биринчи ўринбосарига тенглаштирилади.\nқарор Шавкат Мирзиёев авиация


Қиёматнинг катта аломатлари: Исо алайҳиссаломнинг тушиши (3)\nBy Зубайр Исмоил on 07/29/2019 МАҚОЛАЛАР ҚИЁМАТ АЛОМАТЛАРИ\nИккинчи масала: Исо алайҳиссаломнинг сифатлари\nПайғамбаримиз саллаллоҳу алайҳи ва саллам бизларга Исо алайҳиссаломнинг сифатларини айтиб берганлар. Ҳадисларда келишича, у киши узун ҳам, калта ҳам эмас, балки ўрта бўйли, жингалак сочли, қизғиш рангли, кенг кўкракли бўлиб, у кишига саҳобалар ичида Урва ибн Масъуд Сақафий разияллоҳу анҳу ўхшашроқ бўлган.\nИбн Аббос разияллоҳу анҳумо айтади: Расулуллоҳ саллаллоҳу алайҳи ва саллам дедилар: «Исо, Мусо ва Иброҳим (алайҳимуссалом)ларни кўрдим. Исо қизилликка мойил, сочлари жингалак кенг кўкракли экан».\nАввалроқ ўтган Абу Ҳурайра разияллоҳу анҳу ҳадисида Расулуллоҳ саллаллоҳу алайҳи ва саллам: «У (яъни, Исо алайҳиссалом) билан ўртамизда бирор пайғамбар ўтмаган. У ҳали ерга тушади. Қачон уни кўрсангиз таниб олинг: у ўртабўйли, (ранги) қизиллик билан оқликка мойил. Эгнида икки сарғиш кийими бўлади. Боши ҳўл бўлмаса ҳам сув томчилаб турганга ўхшайди. Хочни синдиради, тўнғизни ўлдиради, жизяни бекор қилади, одамларни Исломга даъват этади. Унинг замонида Аллоҳ Исломдан бошқа барча динларни йўқ қилади…», деган эдилар.\nЖобир ибн Абдуллоҳ разияллоҳу анҳумодан ривоят қилинади, Расулуллоҳ саллаллоҳу алайҳи ва саллам айтдилар: «Менга пайғамбарлар кўрсатилди… Исо ибн Марямни кўрдим. Кўрган одамларим орасида у кишига энг ўхшаши Урва ибн Масъуддир…».\nУчинчи масала: Исо алайҳиссалом тушадиган жой\nИсо алайҳиссалом Дамашқ шарқидаги оқ минора олдига, икки қўлини икки фаришта қанотларига қўйган, сариқ кийим кийган ҳолда тушиб келади. Бу ҳодиса бомдод намози вақтида, мусулмонлар намоз учун саф тортиб турган пайтда содир бўлади. Уларнинг имоми (аввал айтилганидек, катта эҳтимол билан Маҳдий) намоз бошлаш учун олдинга ўтган бўлади. Исо алайҳиссалом келганидан хабар топгач орқага қайтиб, у кишидан имомликка ўтишни сўрайди, бироқ Исо алайҳиссалом рад этади. Сўнг Маҳдий имом бўлиб намоз ўқийди. Наввос ибн Самъондан ривоят қилинган ҳадисда Расулуллоҳ саллаллоҳу алайҳи ва саллам бундай деганлар: «…Дажжол шу ҳолатда турганда Аллоҳ таоло Масиҳ ибн Марям алайҳиссаломни жўнатади. У Дамашқнинг шарқидаги оқ минора ёнига (заъфаронга бўялган) сариқ кийим кийган, қўлини икки фариштанинг қанотларига қўйган ҳолда тушади. Исо ибн Марям бошини эгса сув томади. Агар кўтарса, маржондек терлар оқади. Унинг нафаси етган кофир ўлмасдан қолмайди. Нафаси эса кўзи етган жойгача етади. У Дажжолни қидиради. Ниҳоят уни Луд дарвозаси ёнида топиб, ўлдиради. Сўнгра Исо ибн Марям алайҳиссалом Аллоҳ Дажжолдан сақлаган қавмнинг олдига боради. Улардан қўрқув ва машаққатни кетказиб, жаннатдаги даражалари ҳақида гапириб беради…».\nҲофиз Ибн Касир раҳимаҳуллоҳ айтади: «Исо алайҳиссалом тушадиган жой борасида айтилган энг машҳур фикрларга кўра, у Дамашқ шарқидаги оқ минора олдига тушади. Баъзи китобларда у киши Дамашқ жомеси шарқидаги оқ минора олдига тушиши айтилганини кўрдим. Эҳтимол, тўғри хабар шу бўлиши мумкин. Аслида ривоятда “У киши Дамашқдаги шарқий оқ минора олдига тушади”, дейилган-у, бироқ ровий уни ўзи тушунганига кўра нақл қилган. Чунки Дамашқда «Умавий» жомеси шарқидаги минорадан бошқасига «шарқий минора» дейилмайди. Демак, мана шундай дейиш муносиброқ ва лойиқроқдир. Чунки у намозга иқомат айтиб бўлингач тушиб келади».\nҲофиз Ибн Ражаб раҳимаҳуллоҳ айтади: «Охирзамонда Исо ибн Марям Шомга тушади. У киши (Инжилда) Муҳаммад саллаллоҳу алайҳи ва саллам келишларини башорат берган, у зотнинг шариати билан ҳукм қилади, бирон кимсадан у зотнинг динидан бошқа динни қабул қилмайди. Хочни синдиради, тўнғизни ўлдиради, жизяни бекор қилади, мусулмонлар имоми ортида намоз ўқийди ва: “Албатта бу умматнинг баъзилари баъзиларига имомдир”, деб айтади».\nИсо алайҳиссалом тушганидан кейин ерда қанча муддат туришига келсак, баъзи ривоятларда етти йил бўлиши айтилган. Бошқа ривоятларда эса, ерда қирқ йил яшаб, сўнг вафот этиши, мусулмонлар у кишига жаноза ўқиши хабар берилган. Абдуллоҳ ибн Амр разияллоҳу анҳумодан ривоят қилинади, Набий саллаллоҳу алайҳи ва саллам дедилар: «…Сўнг Аллоҳ Исо ибн Марямни юборади… Одамлар етти йил ҳаёт кечирадилар, ҳолбуки, бировнинг бировга адовати бўлмайди. Кейин Аллоҳ Шом тарафдан майин, муздек шамол юборади. Ўша он шамол ер юзида қалбида зарра оғирлигича яхшилик ё иймон бўлган бирор кишини қолдирмай, жонини олади».\nАввалроқ ўтган Абу Ҳурайра разияллоҳу анҳу ҳадисида: «У (Исо алайҳиссалом) ерда қирқ йил туради, сўнг вафот этади, мусулмонлар у кишига жаноза ўқийдилар», дейилган эди.\nҲофиз Ибн Касир икки ривоят орасини мувофиқлаштириб, бундай деди: «Ҳадисда келишича, у киши ерда қирқ йил туради. “Саҳиҳи Муслим”да Абдуллоҳ ибн Амрдан ривоят қилинган ҳадисда эса ерда етти йил туриши айтилди. Очиғи, бу хабар наригиси билан чалкашлик келтириб чиқаради. Бироқ ушбу етти йилдан у киши ерга тушганидан кейинги муддат назарда тутилган деб, кейин уни осмонга кўтарилишидан аввал яшаган муддатга қўшилса, чалкашлик барҳам топади. Машҳур хабарга кўра, у киши осмонга кўтарилган пайт 33 ёшда бўлган, валлоҳу аълам».\nСафориний (фарқли ривоятлар ўртасидаги) мазкур мувофиқлаштиришга қарши чиқиб, уни ҳеч кимга нисбат бермай зикр қилганидан кейин бундай деди: «Валлоҳу аълам, ушбу мувофиқлаштириш тўғри эмас. Сабаби, Имом Аҳмад ва бошқалар Ойша разияллоҳу анҳодан ривоят қилган ҳадисда “…Дажжолни ўлдиради. Сўнг Исо ерда 40 йил туради”, дейилган». Сўнг сўзида давом этиб, Байҳақий «қирқ йил» деган ривоятни тўғри деб билганини, шунингдек, Жалолиддин Суютий ҳам ушбу ривоятни бошқаларидан устун санаганини нақл қилади. Чунки ишончли ровийнинг қўшимчаси ҳужжат ҳисобланади. Зеро, муҳаддислар катта сон айтилган ривоят қўшимча маълумотни ўз ичига олгани сабабли уни кам сон айтилган ривоятдан устун қўйишади. Қолаверса, бундай ривоят «мусбит», яъни янги маълумот ифода этувчи бўлгани учун бошқасидан олдинда туради».\nБарзанжий айтади: «Кам сон кўп сонга зид келмайди».\nШояд, мана бундай дейилиши тўғри бўлса керак: «Қирқ йил» деган ривоят суянса бўладиган, ишончли ривоятдир. Чунки у, Сафориний айтганидек, кўпчилик тарафидан ривоят қилинган. Эҳтимол, мазкур қирқ йил бамисоли етти йил каби ўтар. Бу фикрни қуйидаги ҳадис билан ҳам қувватлаш мумкин: Абд ибн Ҳумайд Абу Ҳурайра разияллоҳу анҳудан Аллоҳ таолонинг: «Албатта у (Исо) қиёмат белгисидир…» (Зухруф, 61) оятининг тафсири борасида шундай деганини ривоят қилади: «Яъни, Исонинг чиқиши (назарда тутилган). Ерда қирқ йил туради. Ушбу қирқ йил худди тўрт йил каби ўтади. У киши ҳаж ва умра қилади». Валлоҳу аълам.\n Бухорий (3258), Муслим (2365), Абу Довуд (4675) ва Аҳмад (2/406) ривояти.\n Муслим (167), Термизий (3649) ва Аҳмад (3/334) ривояти.\n Муслим (2937), Абу Довуд (4321), Ибн Можа (4075) ва Аҳмад (4/182) ривояти.\n «Ан-ниҳоя фил-фитан вал-малоҳим», 1/192.\n «Латоиф ал-маъориф», 90-бет.\n «Ан-ниҳоя фил-фитан вал-малоҳим», 1/193.\n Абу Довуд, 4324.\n Муҳаммад ибн Аҳмад ас-Сафориний. «Лавомеъ ал-анвор ал-баҳийя», 2/99.\n Қаранг: «Ад-дур ал-мансур», 6/20.\nAvvalgi maqolaҲаром амаллар: Васият орқали зарар етказиш\nKeyingi maqola Дард ва даво (42): Гуноҳнинг касофати (2)


Илмий кадрларнинг академик ҳаракатчанлиги дастурини шакллантириш, амалга ошириш, молиялаштириш ва мониторинг қилиш тартиби тўғрисидаги низомни тасдиқлаш ҳақида\n2571 O'zbekiston Respublikasi Innovatsion rivojlanish vazirligi 27/02/2019 14/03/2019 0\nЎзбекистон Республикаси Президентининг 2017 йил 1 ноябрдаги ПҚ-3365-сон “Илмий-тадқиқот муассасалари инфраструктураси ҳамда инновацион фаолиятни такомиллаштириш чора-тадбирлари тўғрисида”ги қарорига мувофиқ Ўзбекистон Республикаси Инновацион ривожланиш вазирлиги, Фанлар академияси, Молия вазирлиги қарор қилади:\n1. Илмий кадрларнинг академик ҳаракатчанлиги дастурини шакллантириш, молиялаштириш ва амалиётга жорий этиш тартиби тўғрисидаги низом иловага мувофиқ тасдиқлансин.\nИнновацион ривожланиш вазири И. Абдураҳмонов\n2019 йил «___» ________ ,\nФанлар академияси президенти Б. Йўлдошев\nЎзбекистон Республикаси Инновацион ривожланиш вазирлиги, Ўзбекистон Республикаси Фанлар академияси, Ўзбекистон Республикаси Молия вазирлигининг 2019 йил___ февралдаги ___, __,__ -сон қарорига\nИлмий кадрларнинг академик ҳаракатчанлиги дастурини шакллантириш, амалга ошириш, молиялаштириш ва мониторинг қилиш тартиби тўғрисида\nУшбу Низом Ўзбекистон Республикаси Президентининг 2017 йил 1 ноябрдаги ПҚ-3365-сон “Илмий-тадқиқот муассасалари инфраструктураси ҳамда инновацион фаолиятни такомиллаштириш чора-тадбирлари тўғрисида”ги қарорига мувофиқ ишлаб чиқилган ва олий таълим муассасалари (ОТМ) ва илмий тадқиқот муассаларида (ИТМ) фаолият кўрсатаётган илмий кадрларнинг академик ҳаракатчанлиги дастурини (бундан кейин матнда – академик ҳаракатчанлик дастури деб юритилади) шакллантириш, амалга ошириш, молиялаштириш ва мониторинг қилиш тартибини белгилайди.\nАкадемик ҳаракатчанлик мамлакатимизда ёш олимлар, иқтидорли ёшларни илм-фанга кенг жалб қилиш, илмий-тадқиқот ишларини амалга ошириш учун зарур шарт-шароитлар яратиш, уларни давлат томонидан янада қўллаб-қувватлаш, республикада мавжуд ноёб илмий объектлар, илмий лабораториялар ва тажриба-конструкторлик бюроларидан самарали ва оқилона фойдаланишини таъминлаш мақсадида ишлаб чиқилади.\nАкадемик ҳаракатчанлик дастури – ОТМ ва ИТМда илмий-тадқиқот фаолияти билан шуғулланаётган, 40 ёшгача бўлган профессор-ўқитувчилар, илмий ходимлар, докторантлар, мустақил изланувчилар ва магистр талабалари (бундан кейин матнда – илмий кадрлар) илмий лаборатория ва тажриба-конструкторлик ишлари илмий, илмий-техник лойиҳалари (бундан кейин матнда – лойиҳа) мажмуини ташкил этади.\nЎзбекистон Республикаси Инновацион ривожланиш вазирлиги (бундан кейин матнда - Инновация вазирлиги) ҳар йили илмий кадрларнинг давлат бюджети маблағлари ҳисобидан базавий молиялаштириладиган вазирлик ва идораларнинг ОТМ ва ИТМларида, давлат ва давлат улуши 50 фоиздан кўп бўлган корхоналарда, илмий асбоб-ускуналардан жамоавий фойдаланиш марказларида (бундан кейин матнда – қабул қилувчи ташкилот деб юритилади), мавжуд замонавий илмий лабораториялар, тажриба-конструкторлик бюролари ҳамда ноёб илмий объектлардан фойдаланган ҳолда илмий-тадқиқот ишларини ўтказишга кўмаклашиш мақсадида академик ҳаракатчанлик дастури доирасида лойиҳалар танловини ўтказади.\nII. Илмий кадрларнинг академик ҳаракатчанлиги дастури\nдоирасида илмий-тадқиқот ўтказиладиган ташкилотлар\nИнновация вазирлиги академик ҳаракатчанлик дастури доирасида илмий кадрларнинг илмий-тадқиқот олиб бориши мумкин бўлган ноёб илмий объектлар, илмий асбоб-ускуналардан жамоавий фойдаланиш марказлари, илмий лабораториялар ва тажриба-конструкторлик бюролари мавжуд ташкилотлар тўғрисидаги маълумотлар базасини шакллантириб боради.\nТашкилотлар ҳар йили 1 июнга қадар ўз балансидаги ноёб илмий объектлари, илмий асбоб-ускуналар, илмий лабораториялар ва тажриба-конструкторлик бюролари тўғрисидаги маълумотларни Инновация вазирлигига тақдим этиб боради.\nОТМ ва ИТМ академик ҳаракатчанлик дастури доирасида илмий тадқиқотлар ўтказиладиган ташкилотлар рўйхатини шакллантириш учун ўз таклифларини Инновация вазирлигига тақдим этиши мумкин.\nИнновация вазирлиги балансида ноёб илмий объектлар, илмий асбоб-ускуналардан жамоавий фойдаланиш марказлари, илмий лабораториялар ва тажриба-конструкторлик бюролари мавжуд ташкилотлар билан уларнинг молиявий-хўжалик фаолиятига маъмурий аралашмасдан туриб, илмий-техникавий ҳамкорлик тўғрисида Келишув имзолайди.\nКелишувга эришилган ташкилотлар Инновация вазирлигининг ноёб илмий объектлар, илмий асбоб-ускуналардан жамоавий фойдаланиш марказлари, илмий лабораториялар ва тажриба-конструкторлик бюролари маълумотлар базасига киритилади.\nIII. Илмий кадрларнинг академик ҳаракатчанлиги дастурини шакллантириш ва амалга ошириш\nИнновация вазирлиги ҳар йили 1 сентябрдан 1 октябрга қадар кейинги молиявий йил учун академик ҳаракатчанлик дастурини шакллантириш учун танлов эълон қилади.\nтанловни ўтказиш муддатлари;\nбоғланиш учун телефон ва электрон манзиллар.\nТанловда республика ОТМ ва ИТМларида илмий-тадқиқот билан шуғулланаётган илмий кадрлар ўз лойиҳалари билан иштирок этишлари мумкин.\nБир илмий-тадқиқот ишлари доирасида бир гуруҳ илмий кадрлар (илмий жамоа) томонидан олиб борилаётган лойиҳа бўйича ОТМ ва ИТМнинг илмий ёки илмий-техник кенгаш тавсиясига асосан илмий жамоа ҳам иштирок этиши мумкин.\nНомзодлар танловда иштирок этиш учун фаолият кўрсатаётган ОТМ ва ИТМнинг йўлланма хати орқали илмий-тадқиқот иши бўйича Низомнинг 1-иловасига мувофиқ лойиҳа тақдим этади.\nЛойиҳада қуйидагилар назарда тутилган бўлиши лозим:\nилмий-тадқиқот ишининг мавзуси, долзарблиги;\nилмий-тадқиқот ишининг, объекти, предмети, мақсад ва вазифалари, кутилаётган илмий натижалар;\nилмий кадрнинг нашр этилган илмий ишлари рўйхати;\nилмий-тадқиқот олиб бориш назарда тутилаётган ташкилот;\nилмий лаборатория ёки тажриба-контрукторлик бюроларида илмий-тадқиқот олиб боришнинг зарурияти, муддати ва керакли ускуна, материал ва реактивлар;\nқабул қилувчи ташкилот билан келишилган, лойиҳани амалга ошириш календар режаси.\nИлмий кадрларнинг илмий-тадқиқот мавзулари ОТМ ва ИТМнинг илмий ёки илмий-техник кенгашлари томонидан тасдиқланган бўлиши лозим.\nНашр этилган илмий ишлари рўйхати илмий кадрнинг асосий иш жойи илмий котиби томонидан тасдиқланади.\nЛойиҳа давлат илмий-техник дастурлари доирасида шакллантириладиган лойиҳаларга қўйилган талаблар асосида тайёрланади.\nЛойиҳага илмий кадрларнинг маълумотнома-объективкаси (анкета), фуқаролик паспортининг нусхаси илова қилинади.\nЛойиҳа ОТМ ёки ИТМ раҳбарининг расмий кузатув хати орқали электрон тарзда Инновация вазирлигига юборилади. Лойиҳани электрон тарзда қабул қилиш тартиби вазирлик расмий веб-сайтида жойлаштирилади.\nТанлов қуйидаги тўртта босқичда амалга оширилади:\n1-босқич, лойиҳа ҳужжатларини қабул қилиш, танлов эълон қилинган кундан бошлаб бир ой;\n2-босқич, лойиҳа ҳужжатларини Инновация вазирлигининг таркибий бўлинмалари томонидан дастлабки илмий-техник ва молиявий-иқтисодий экспертизадан ўтказиш, ҳужжат қабул қилиш тўхтатилган кундан бошлаб 15 кун;\n3-босқич, лойиҳа ҳужжатларининг Инновация вазирлиги Махсус эксперт гуруҳи томонидани ўрганиш ва хулоса тайёрлаш, дастлабки илмий-техник ва молиявий-иқтисодий экспертиза тугаган кундан бошлаб 15 кун;\n4-босқич, лойиҳанинг Инновация вазирлиги Ҳайъат йиғилиши масжлисида кўриб чиқилиши ва ғолибларнинг аниқлаш, Инновация вазирлиги Махсус эксперт гуруҳи хулосаси олинган кундан бошлаб 15 кун давомида.\nЛойиҳа ҳужжатларини Инновация вазирлиги Махсус эксперт гуруҳи томонидан ўрганиш тартиби Ўзбекистон Республикаси Адлия вазирлиги томонидан 2015 йил 5 июлда 3036-сон билан рўйхатдан ўтган “Ёш олимларни етакчи хорижий илмий ташкилотларда (марказлар, университетлар ва бошқалар), шу жумладан илмий лабораторияларни жиҳозлаш учун сотиб олинадиган юқори технологик асбоб-ускуналарда ишлаш методикасини ўзлаштириш учун қисқа муддатли илмий стажировкаларга юбориш мақсадида уларни танлов асосида саралаш тартиби тўғрисидаги Низом”га мувофиқ амалга оширилади.\nТанловга лойиҳа ҳужжатларини тақдим этиш муддати тугагандан сўнг тақдим этилган лойиҳалар кўриб чиқилмайди.\nЛойиҳа танлови қуйидаги мезонлар асосида баҳоланади:\nилмий тадқиқот мазусининг мамлакат фан ва технологияларини ривожлантиришнинг устивор йўналишларига мослиги;\nилмий тадқиқот мавзусининг янгилиги ва долзарблиги;\nноёб илмий объектлар, илмий лаборотория ва тажриба-конструкторлик бюроларида ўтказиладиган тажрибалардан кутилаётган натижаларнинг илмий самарадорлиги;\nилмий кадрнинг илмий салоҳияти.\nТанловда ғолиб деб топилган лойиҳалар бўйича илмий кадрларнинг академик ҳаракатчанлиги дастури шакллантирилади ва Инновация вазирлиги Ҳайъат йиғилиши қарори билан тасдиқланади.\nТанлов ғолиблари биринчи декабрда интернет нашрлари ва Инновация вазирлиги расмий веб-сайтида эълон қилинади.\nТанлов ғолибига мазкур низомнинг 2-иловасига мувофиқ сертификат берилади.\nЛойиҳа бажарилишининг умумий муддати илмий кадрнинг илмий стажёровкаси муддатини ҳисобга олган ҳолда жами бир йилдан ошмаслиги лозим.\nҚабул қилувчи ташкилот мажбуриятлари:\nилмий кадрга лойиҳани амалга ошириш учун керакли шарт-шароитларни яратиш;\nилмий кадрга лойиҳани амалга ошириш давомида илмий маслаҳатчи тайинлаш;\nноёб илмий объектлар, илмий лабаратория ва тажриба-конструкторлик бюроларининг илмий асбоб-ускуналаридан фойдаланиш учун мутахассис бириктириш;\nлойиҳа доирасида дала ёки саноат тажрибаларини ўтказишга кўмаклашиш.\nмавжуд ахборот ресурс базаларидан, кутубхоналар ва илмий фондидан фойдаланиш имкониятини яратиш;\nилмий-тадқиқот ишлари натижаларини таҳлил қилиш ва ҳисоботлар тайёрлашда кўмаклашиш;\nтегишли кафедраларда (бўлим) лойиҳани олиб борилиши юзасидан илмий кадр ҳисоботларни кўриб чиқиш ва зарур йўлланмалар бериб боришдан иборат.\nҚабул қилувчи ташкилот томонидан тайинланган илмий маслаҳатчининг вазифалари бўлиб қуйидагилар ҳисобланади:\nилмий кадр билан биргаликда лойиҳани амалга ошириш календар иш режасини ишлаб чиқиш ва уни ўз вақтида амалга оширилишини назорат қилиш;\nилмий кадрга илмий-тадқиқот ишини олиб бориши учун зарур бўлган маслаҳатлар бериб бориш;\nлойиҳани амалга ошириш жараёнлари қайд этилган журнални тасдиқлаб бориш.\nИлмий кадрнинг мажбуриятлари:\nқабул қилувчи ташкилот ички меҳнат тартиби ва техника хавфсизлиги қоидаларига риоя қилиш;\nқабул қилувчи ташкилотнинг моддий-техник базасидан оқилона ва самарали фойдаланиш;\nлойиҳани амалга ошириш жараёнларини қабул қилувчи ташкилот томонидан тасдиқланган ва муҳрланган журналда қайд этиб бориш;\nилмий-тадқиқот натижалари асосида камида битта илмий мақолани нуфузли хорижий (имкон қадар импакт факторга эга бўлган) журналларда чоп этиш;\nилмий маслаҳатчининг кўрсатмаларига қатъий амал қилиш ва кафедра (бўлим) йиғилишларида бажарилган ишлар тўғрисида ҳисобот бериб бориш.\nIV. Илмий кадрларнинг академик ҳаракатчанлиги дастурини молиялаштириш ва унинг мониторинги\nИлмий кадрларнинг академик ҳаракатчанлиги дастури доирасида лойиҳани амалга ошириш харажатлари давлат бюджети маблағлари ҳисобидан Инновация вазирлиги ҳайъати қарори ва берилган сертификатга асосан Ўзбекистон Республикаси Молия вазирлиги томонидан давлат бюджети маблағлари ҳисобидан қопланади.\nЛойиҳа харажатлари қуйидагиларни ўз ичига олади:\nхизмат сафарлари харажатлари;\nноёб илмий объектлар, илмий лаборотория ва тажриба-конструкторлик бюролари моддий-техник базасидан фойдаланиш харажатлари (коммунал тўловлар, кимёвий реактивлардан фойдаланиш харажатлари ва бошқалар);\nилмий маслахатчига тўланадиган иш ҳақи тўловлари.\nЛойиҳани амалга ошириш билан боғлиқ хизмат сафари харажатлари илмий кадрнинг ишлаётган ОТМ ёки ИТМ смета харажатлари асосида, лойиҳа ўтказиш ва илмий маслаҳатчига ҳақ тўлаш билан боғлиқ харажатлар қабул қилувчи ташкилот томонидан тасдиқланадиган смета харажатлари асосида қопланади.\nИлмий кадрнинг асосий иш жойидаги лавозими ва ойлик иш ҳақи малака ошириш давомида сақланиб қолинади.\nЛойиҳани ўтказиш жараёни, календар иш режасининг бажарилиши мониторинги илмий кадр ишлаётган ОТМ ёки ИТМнинг тегишлилиги бўйича кафедралар, илмий бўлим, илмий ва инновация ишлари бўйича проректорлар, илмий, илмий-техник кенгашлар томонидан олиб борилади.\nҚуйидаги ҳолларда лойиҳани амалга оширилиши мониторинг натижларига кўра лойиҳани молиялаштириш илмий кадр ишлаётган ОТМ ёки ИТМ ташаббуси билан тўхтатилиши лозим:\nилмий кадр томонидан лойиҳа ишлари умуман ва тегишли даражада бажарилмаётган бўлса;\nилмий-тадқиқот ишлари жараёнида натижага эришиш мумкин эмаслиги маълум бўлса;\nилмий кадрга боғлиқ бўлмаган ҳолда тажриба-конструкторлик ва технология ишларини бажариш жараёнида ишни давом эттириш мумкин эмаслиги ёки мақсадга мувофиқ эмаслиги маълум бўлса.\nЛойиҳани бажарилиши якунлангандан сўнг қабул қилувчи ташкилот ва илмий кадр ўртасида лойиҳани амалга ошириш харажатлари кўрсатилган ҳолда бажарилган ишлар далолатнома тузилади.\nИлмий кадр академик ҳаракатчанлик дастури доирасида олиб борилган лойиҳа натижалари ҳисоботи ОТМ ёки ИТМда муҳокама қилингани ҳақидаги Илмий кенгаш йиғилиши баённома кўчирмаси, ажратилган маблағларнинг ишлатилгани бўйича ОТМ ёки ИТМ раҳбари томонидан тасдиқланган ҳисобот Инновация вазирлигига тақдим этилади.\nАкадемик ҳаракатчанлик дастури доирасида сертификатга эга бўлган илмий кадрларнинг лойиҳаларини амалга ошириш қабул қилувчи ташкилотлар томонидан асоссиз равишда рад этилишига йўл қўйилмайди.\nИнновация вазирлиги олий малакали илмий ва илмий-педагог кадрлар тайёрлаш масалаларида тасарруфида ОТМ ва ИТМларига эга вазирлик ва идораларнинг фаолиятини мувофиқлаштиради.\nИлмий кадрларнинг академик ҳаракатчанлиги дастурини шакллантириш, амалга ошириш, молиялаштириш ва мониторинг қилиш тартиби тўғрисидаги низомга\nЛойиҳа тўғрисида маълумот\n1. Фамилияси, исми ва отасининг исми (тўлиқ). Туғилган санаси (рақамлар билан куни, ойи, йили).\n2. Илмий даражаси (агар мавжуд бўлса) ва илмий даража берилган йили. Илмий унвони ва берилган йили.\n3 Асосий иш жойи – ташкилотнинг тўлов ҳужжатларида келтирилган тўлиқ номи. Ташкилотнинг расмий қабул қилинган қисқа номи.\n4. Илмий стажировка амалга ошириладиган ташкилот - Ташкилотнинг тўлов ҳужжатларида келтирилган тўлиқ номи. Ташкилотнинг расмий қабул қилинган қисқа номи.\n5. Илмий мақолаларининг умумий сони (маъруза тезислари билан бирга). Импакт факторга эга бўлган журналларда чоп этилганларининг сони алоҳида кўрсатилади.\n6. Уй манзилгоҳи (почта индекси, вилоят, шаҳар, туман ва кўча номи, уй рақами, уй ва иш телефонлари (қавс ичида шаҳар коди кўрсатилган ҳолда), E-mail.\n7. Лойиҳанинг номи;\n8. Дастурнинг номи;\n9. Илм-фан соҳаси;\n10. Аннотация (бир бетдан ошмаслиги лозим) – лойиҳанинг қисқача мазмуни ва уни амалга оширишнинг асосий босқичлари илмий-тадқиқот ишининг долзарблиги, объекти, предмети, илмий асбоб-ускуналардан жамоавий фойдаланиш марказлари, илмий лаборатория ёки тажриба-контрукторлик бюроларида илмий-тадқиқот олиб боришнинг зарурияти, керакли илмий ва лаборатория ускуналари, зарур материал ва реактивлар ҳақидаги маълумотлар;\n11. Илмий стажировкадан кутилётган натижалар\n12. Лойиҳани бажариш муддатлари;\n13. Лойиҳани бажариш учун сарфланадиган молиявий маблағ ҳажми (сўмда, рақамлар билан нуқта ва вергулсиз ёзилади).\nИзоҳ: 1. ҳар бир ижрочиси фақат бир лойиҳада тўлиқ ставкада иштирок этиши мумкин.\n2. Танловга қабул қилинган лойиҳалар қайтарилмайди.\n3. Экспертиза жараёни очиқ бўлганлиги сабабли танлов натижалари апелляция қилинмайди.\nЎзбекистон Республикаси Инновацион ривожланиш вазирилиги\nЎзбекистон Республикаси олий таълим ва илмий-тадқиқот муассаларининг ноёб илмий объектлар, илмий лаборатория ва тажриба-конструкторлик бюроларидан фойдаланиш учун\n20__ йил «___» _________ гача\nУшбу сертификат илмий кадрга Ўзбекистон Республикаси олий таълим ва илмий-тадқиқот муассаларининг ноёб илмий объектлар, илмий лаборатория, тажриба-экспериментал ва конструкторлик-технологик инфратузилмаларидан фойдаланиш ҳуқуқини беради _______________________________________________________________________\nИлмий кадр фаолият кўрсатаётган олий таълим ёки илмий тадқиқот муассаса номи____________________________________________________________\nИлмий кадр ФИШ___________________________________________________________________\n________________нинг давлат реестрида ______________________________ рақами билан\n(раҳбар/у ваколат берган шахс)